Σημαντική ανακοίνωση νομικού περιεχομένου

|

E1998C0317

Απόφαση της εποπτεύουσας αρχής της ΕΖΕΣ αριθ. 317/98/COL, της 4ης Νοεμβρίου 1998, για τη δέκατη πέμπτη τροποποίηση των διαδικαστικών και κανονιστικών κανόνων στον τομέα των κρατικών ενισχύσεων

Επίσημη Εφημερίδα αριθ. L 111 της 29/04/1999 σ. 0073 - 0087

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣαριθ. 317/98/COLτης 4ης Νοεμβρίου 1998για τη δέκατη πέμπτη τροποποίηση των διαδικαστικών και κανονιστικών κανόνων στον τομέα των κρατικών ενισχύσεωνΗ ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣτροποποίησε ως ακολούθως τους διαδικαστικούς και κανονιστικούς κανόνες στον τομέα των κρατικών ενισχύσεων(1), που θεσπίστηκαν στις 19 Ιανουαρίου 1994(2), όπως τροποποιήθηκαν τελευταία την 4η Νοεμβρίου 1998(3):1. Το κεφάλαιο 21 "Ενισχύσεις στην κλωστοϋφαντουργία" διαγράφεται.2. Οι ακόλουθοι κανόνες για τις περιφερειακές ενισχύσεις προς μεγάλα επενδυτικά σχέδια προστίθενται στις κατευθυντήριες γραμμές για τις κρατικές ενισχύσεις ως νέο κεφάλαιο 26 και ως νέο παράρτημα XIII, αντίστοιχα: "26. ΠΟΛΥΤΟΜΕΑΚΟ ΠΛΑΙΣΙΟ ΓΙΑ ΤΙΣ ΠΕΡΙΦΕΡΕΙΑΚΕΣ ΕΝΙΣΧΥΣΕΙΣ ΠΡΟΣ ΜΕΓΑΛΑ ΕΠΕΝΔΥΤΙΚΑ ΣΧΕΔΙΑ(4)26.1. Αναγκαιότητα και πεδίο εφαρμογής του μέτρου1. Τα τελευταία χρόνια αναγνωρίζεται ευρύτατα ότι υπάρχει ανάγκη συστηματικότερου ελέγχου των ενισχύσεων που χορηγούνται για κινητά επενδυτικά σχέδια μεγάλης κλίμακας. Η εγκαθίδρυση του Ευρωπαϊκού Οικονομικού Χώρου καθιστά τον έλεγχο των κρατικών ενισχύσεων για σχέδια του τύπου αυτού επιτακτικότερο από ποτέ, δεδομένου ότι η στρεβλωτική επίδραση της ενίσχυσης μεγεθύνεται τη στιγμή που αίρονται άλλες στρεβλώσεις του ανταγωνισμού οφειλόμενες στον κρατικό παρεμβατισμό και οι αγορές αποκτούν περισσότερο ανοικτό και ολοκληρωμένο χαρακτήρα.2. Οι επενδυτές σε μεγάλα επενδυτικά σχέδια εξετάζουν συχνά εναλλακτικούς τόπους εγκατάστασης σε διάφορα κράτη μέλη πράγμα που μπορεί να οδηγήσει σε μια δίνη γενναιόδωρων υποσχέσεων για ενισχύσεις. Αυτού του είδους οι πλειοδοσίες επιδοτήσεων αποτελούν σοβαρό κίνδυνο στρέβλωσης του ανταγωνισμού. Γι' αυτό το λόγο, η Εποπτεύουσα Αρχή της ΕΖΕΣ εισάγει το παρόν πλαίσιο, αρχικά για μια δοκιμαστική περίοδο μόνο, με στόχο να περιορίσει την ενίσχυση επενδυτικών σχεδίων μεγάλης κλίμακας σε επίπεδα με τα οποία αποφεύγονται, όσο το δυνατόν περισσότερο, οι αρνητικές για τον ανταγωνισμό επιπτώσεις, ενώ διατηρούνται τα ελκυστικά στοιχεία της ενισχυόμενης περιοχής.3. Διάφοροι ευαίσθητοι βιομηχανικοί τομείς από ειδικούς κανόνες ενίσχυσης, όπως η χαλυβουργία, οι ναυπηγικές εργασίες, ο κλάδος των συνθετικών ινών, η αυτοκινητοβιομηχανία, οι μεταφορές και ο τομέας του άνθρακα. Κατά τη δοκιμαστική περίοδο, οι τομείς αυτοί θα εξακολουθήσουν να καλύπτονται αποκλειστικά από τις δικές τους κατευθυντήριες γραμμές με εξαίρεση τον τομέα της κλωστοϋφαντουργίας και των ενδυμάτων που θα υπάγεται αποκλειστικά στις διατάξεις του παρόντος πλαισίου(5). Η κατάσταση αυτή να αναθεωρηθεί αφού πρώτα αξιολογηθεί η αποτελεσματικότητα του παρόντος πλαισίου. Ο μόνος περιορισμός που υπάρχει σήμερα σε άλλους τομείς όσον αφορά τις περιφερειακές επενδυτικές ενισχύσεις, είναι ότι το ύψος της ενίσχυσης δεν πρέπει να υπερβαίνει τα ανώτατα όρια που εγκρίνει η Εποπτεύουσα Αρχή της ΕΖΕΣ για το οικείο περιφερειακό καθεστώς. Ωστόσο, τα περιφερειακά ανώτατα όρια είναι γενικά σχεδιασμένα έτσι ώστε να αποτελούν κίνητρο για την πραγματοποίηση των επενδύσεων οι οποίες συναντούν τα σοβαρότερα προβλήματα και κατά κανόνα υπερβαίνουν το μέσο όρο των περιφερειακών μειονεκτημάτων. Στόχος του παρόντος πλαισίου είναι να περιοριστεί το καθαρό αυτό κίνητρο για άλλα επενδυτικά σχέδια σε επίπεδα με τα οποία αποφεύγονται κατά το δυνατόν οι τυχόν αρνητικές επιπτώσεις του εκάστοτε επενδυτικού σχεδίου.4. Βάσει του παρόντος πλαισίου, η Εποπτεύουσα Αρχή της ΕΖΕΣ θα αποφασίζει το επιτρεπόμενο ανώτατο όριο έντασης ενίσχυσης κατά περίπτωση, για επενδυτικά σχέδια υπαγόμενα στην υποχρέωση κοινοποίησης, πράγμα που ενδεχομένως να οδηγήσει σε εντάσεις ενίσχυσης κάτω από το ισχύον περιφερειακό ανώτατο όριο. Το παρόν δεν ισχύει για τις περιπτώσεις ενισχύσεων αναδιάρθρωσης, οι οποίες θα συνεχίσουν να καλύπτονται από τις κοινοτικές κατευθυντήριες γραμμές για τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων(6). Αντίστοιχα, το παρόν πλαίσιο δεν πρόκειται να επηρεάσει τη λειτουργία των υφιστάμενων οριζόντιων πλαισίων όπως το πλαίσιο της Εποπτεύουσας Αρχής της ΕΖΕΣ για τις κρατικές ενισχύσεις για Ε και Α(7) και τις κατευθυντήριες γραμμές της Εποπτεύουσας Αρχής για τις κρατικές ενισχύσεις υπέρ της προστασίας του περιβάλλοντος(8).5. Η Εποπτεύουσα Αρχή της ΕΖΕΣ υπογραμμίζει ότι δεν έχει την πρόθεση να παρεμβαίνει αδικαιολόγητα στην ελευθερία των κρατών της ΕΖΕΣ όσον αφορά την άσκηση περιφερειακής πολιτικής, ούτε προσπαθεί να αποδυναμώσει την εφαρμογή του άρθρου 61 παράγραφος 3 στοιχεία α) και γ) της συμφωνίας ΕΟΧ, στόχος των οποίων είναι η ενθάρρυνση των επιχειρήσεων να επενδύσουν σε μειονεκτούσες περιοχές παρά τα διαρθρωτικά μειονεκτήματα που αντιμετωπίζουν εκεί. Αντίθετα, περιορίζει το πεδίο εφαρμογής των νέων κανόνων αυστηρά στα μεγάλης κλίμακας επενδυτικά σχέδια, που είναι συχνά εντάσεως κεφαλαίου, και τα οποία θα μπορούσαν να έχουν σοβαρό αντίκτυπο στους μη ενισχυόμενους ανταγωνιστές από άλλα μέρη του ΕΟΧ. Εξετάζει επίσης με κριτικότερο πνεύμα τα προγραμματιζόμενα επίπεδα ενίσχυσης για τα επενδυτικά προγράμματα που δεν έχουν άμεσα ή έμμεσα σημαντικό αντίκτυπο στην υπόψη περιοχή όσον αφορά την απασχόληση, πράγμα που αποτελεί έναν από τους σημαντικότερους στόχους της περιφερειακής πολιτικής. Τα κράτη της ΕΖΕΣ θα συνεχίσουν να είναι ελεύθερα να αποφασίζουν ως προς την ένταση της ενίσχυσης στο μεγαλύτερο μέρος των περιπτώσεων, με βάση τους όρους που προβλέπονται στα εγκεκριμένα καθεστώτα περιφερειακών ενισχύσεων.6. Η Εποπτεύουσα Αρχή της ΕΖΕΣ προσπάθησε ώστε το παρόν πλαίσιο να είναι όσο το δυνατό σαφέστερο και ανεπίδεκτο παρερμηνείας, προβλέψιμο και ασφαλές, αποτελεσματικό και να συνεπάγεται την ελάχιστη πρόσθετη διοικητική επιβάρυνση.26.2. Υποχρέωση κοινοποίησης1. Βάσει του παρόντος πλαισίου, τα κράτη της ΕΖΕΣ οφείλουν να κοινοποιούν δυνάμει του άρθρου 1 παράγραφος 3 του πρωτοκόλλου 3 της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου (στο εξής 'συμφωνία περί Εποπτείας και Δικαστηρίου') οποιαδήποτε πρόταση χορήγησης περιφερειακής επενδυτικής ενίσχυσης(9) στο πλαίσιο εγκεκριμένου καθεστώτος(10), όταν πληρούται ένα από τα ακόλουθα δύο κριτήρια:i) το συνολικό κόστος του σχεδίου είναι τουλάχιστον 50 εκατομμύρια ευρώ(11) και η σωρευτική ένταση της ενίσχυση εκφρασμένη ως ποσοστό του επιλέξιμου επενδυτικού κόστους είναι τουλάχιστον ίση με τo 50 % του ανώτατου ορίου περιφερειακής ενίσχυσης για μεγάλες επιχειρήσεις της υπό κρίση περιοχής και η ενίσχυση για κάθε δημιουργούμενη ή διατηρούμενη θέση εργασίας ανέρχεται σε τουλάχιστον 40000 ευρώ(12)ήii) η συνολική ενίσχυση ανέρχεται σε τουλάχιστον 50 εκατομμύρια ευρώ.Μορφή της κοινοποίησης2. Το έντυπο κοινοποίησης περιλαμβάνεται στο παράρτημα XIII των κατευθυντηρίων γραμμών. Το έντυπο αποστέλλεται συμπληρωμένο απευθείας στην Εποπτεύουσα Αρχή της ΕΖΕΣ.26.3. Κανόνες αξιολόγησης1. Η Εποπτεύουσα Αρχή της ΕΖΕΣ θα καθορίσει, βάσει του μαθηματικού τύπου που ορίζεται στην παράγραφο 10, το ανώτατο επιτρεπόμενο όριο έντασης για κάθε πρόταση της χορήγησης της ενίσχυσης. Ο υπολογισμός θα αρχίζει με τον καθορισμό της ανώτατης έντασης ενίσχυσης (ανώτατο όριο περιφερειακής ενίσχυσης) το οποίο θα μπορούσε να λάβει μια μεγάλη επιχείρηση στην υπό κρίση ενισχυόμενη περιοχή στο πλαίσιο του εγκεκριμένου συστήματος περιφερειακής ενίσχυσης που ισχύει κατά τον χρόνο της κοινοποίησης (εκτός αν πρόκειται για ενίσχυση ad hoc, οπότε ισχύει το ανώτατο όριο ενίσχυσης που έχει καθορισθεί για την περιοχή). Στο ποσοστό αυτό θα εφαρμοστούν κατόπιν διάφοροι συντελεστές προσαρμογής βάσει των τριών ειδικών κριτηρίων αξιολόγησης (βλέπε παρακάτω), προκειμένου να υπολογισθεί το ανώτατο επιτρεπόμενο όριο έντασης για το υπό κρίση σχέδιο. Στην περίπτωση του τρίτου κριτηρίου, στο δείκτη περιφερειακής επίπτωσης, θα είναι δυνατή η εφαρμογή ενός θετικού συντελεστή ή μιας προσαύξησης ανάλογα με το πόσο θα ωφελήσει το σχέδιο την υπό κρίση περιοχή. Το θέμα του προσδιορισμού της βιωσιμότητας ενός μεμονωμένου σχεδίου επαφίεται στα κράτη της ΕΖΕΣ. Ωστόσο, η Εποπτεύουσα Αρχή της ΕΖΕΣ θα δύναται, εφόσον το κρίνει αναγκαίο, να ζητήσει πληροφορίες όσον αφορά τη βιωσιμότητα ενός σχεδίου. Τέλος η Εποπτεύουσα Αρχή της ΕΖΕΣ θα δύναται, στις περιπτώσεις που απαιτείται, να χρησιμοποιεί στοιχεία από ανεξάρτητες πηγές προκειμένου να αξιολογήσει τον ενδεχόμενο αντίκτυπο στον ανταγωνισμό στη σχετική αγορά. Όταν όμως η πρόσβαση σε τέτοια στοιχεία δεν είναι εύκολη, η Εποπτεύουσα Αρχή της ΕΖΕΣ θα βασίζεται αποκλειστικά στα στοιχεία που θα της υποβάλλουν τα κράτη της ΕΖΕΣ.Τα τρία κριτήρια αξιολόγησηςi) Ανταγωνισμός2. Η έγκριση ενισχύσεων προς τις επιχειρήσεις που ανήκουν σε τομείς που παρουσιάζουν διαρθρωτική πλεονάζουσα παραγωγική ικανότητα συνεπάγεται σοβαρούς κινδύνους νώθευσης του ανταγωνισμού. Οποιαδήποτε επέκταση της παραγωγικής ικανότητας που δεν αντισταθμίζεται με αντίστοιχη μείωση της παραγωγικής ικανότητας κάπου αλλού εντείνει το πρόβλημα της διαρθρωτικής πλεονάζουσας παραγωγικής ικανότητας. Οι ενισχύσεις για την επέκταση της παραγωγικής ικανότητας είτε θα αφήσουν τον αποδέκτη της ενίσχυσης με πλεονάζουσα παραγωγική ικανότητα την οποία δεν θα είναι σε θέση να αξιοποιήσει στο μέλλον είτε θα οδηγήσουν σε πόλεμο τιμών με στόχο την εκτόπιση άλλων παραγωγών από τη σχετική αγορά. Θα υπήρχε επίσης κίνδυνος το μέτρο αυτό να οδηγήσει στην κατάργηση θέσεων εργασίας αλλού. Ως εκ τούτου, το στοιχείο του ανταγωνισμού συνεπάγεται ότι πρέπει να αναλυθεί κατά πόσο το προτεινόμενο επενδυτικό σχέδιο θα πραγματοποιηθεί σε τομέα ή υποτομέα με διαρθρωτική πλεονάζουσα παραγωγική ικανότητα.3. Προκειμένου να προσδιοριστεί εάν υπάρχει διαρθωτική πλεονάζουσα παραγωγική ικανότητα στο σχετικό τομέα ή υποτομέα, η Εποπτεύουσα Αρχή της ΕΖΕΣ θα εξετάζει, σε επίπεδο ΕΖΕΣ, τη διαφορά του μέσου συντελεστή αξιοποίησης της παραγωγικής ικανότητας στον εν λόγω τομέα ή υποτομέα. Προκειμένου να ληφθούν υπόψη οι κυκλικές διακυμάνσεις στους συντελεστές αξιοποίησης της παραγωγικής ικανότητας, η περίοδος αναφοράς θα περιλαμβάνει τα πέντε τελευταία έτη για τα οποία υπάρχουν στοιχεία.4. Αν δεν υπάρχουν επαρκή στοιχεία όσον αφορά την αξιοποίηση της παραγωγικής ικανότητας, η Εποπτεύουσα Αρχή της ΕΖΕΣ θα εξετάζει κατά πόσο η επένδυση λαμβάνει χώρα σε παρακμάζουσα αγορά. Προς το σκοπό αυτό, η Εποπτεύουσα Αρχή της ΕΖΕΣ θα συγκρίνει την εξέλιξη της εμφανούς κατανάλωσης των υπό κρίση προϊόντων (δηλαδή παραγωγή συν εισαγωγές και μείον τις εξαγωγές) με το ρυθμό ανάπτυξης του συνόλου της μεταποιητικής βιομηχανίας στον ΕΟΧ.5. Για να προσδιοριστεί εάν η επένδυση θα έχει ως αποτέλεσμα την επέκταση της παραγωγικής ικανότητας, ως παραγωγική ικανότητα αναφοράς λαμβάνεται το σύνολο της βιώσιμης παραγωγικής ικανότητας του υποψηφίου αποδέκτη (ή/και κατά περίπτωση, του ομίλου στον οποίο ανήκει) για το σχετικό προϊόν. Σε κάθε περίπτωση, η βιώσιμη παραγωγική ικανότητα θα περιλαμβάνει την εφεδρική παραγωγική ικανότητα (δηλαδή την παραγωγική ικανότητα η οποία θα μπορούσε να αξιοποιηθεί σε περίπτωση βελτίωσης των πωλήσεων) αλλά αποκλείει την παλαιωμένη ή την αδρανή παραγωγική ικανότητα (δηλαδή την παραγωγική ικανότητα που δεν θα μπορούσε να αξιοποιηθεί χωρίς σημαντικές πρόσθετες επενδύσεις).6. Όταν μια επιχείρηση κατέχει μεγάλο μερίδιο αγοράς όσον αφορά το σχετικό προϊόν, ήδη πριν υποβάλει αίτηση για ενίσχυση, το οποίο για τους σκοπούς του παρόντος πλαισίου ορίζεται τουλάχιστον σε 40 %, η χορήγηση ενίσχυσης στο ανώτατο ύψος που κατά κανόνα επιτρέπεται στην οικεία περιοχή θα υπήρχε κίνδυνος να στρεβλώσει αδικαιολόγητα τον ανταγωνισμό. Υπό τις συνθήκες αυτές, η επιχείρηση θα πρέπει κατ' αρχήν να λάβει μικρότερη ενίσχυση απ' ότι θα ελάμβανε σε διαφορετική περίπτωση, ακόμη και αν η επένδυση συμβάλλει στην περιφερειακή ανάπτυξη. Ωστόσο, επιτρέπονται κάποιες εξαιρέσεις από τον γενικό αυτό κανόνα, π.χ. όταν η επιχείρηση δημιουργεί με αυθεντική καινοτομία μια νέα αγορά προϊόντος.ii) Συντελεστής αναλογίας κεφαλαίου-εργασίας7. Δεδομένου ότι οι περιφερειακές ενισχύσεις χορηγούνται συνήθως υπό μορφή επιχορηγήσεων κεφαλαίου, υπάρχει μια φυσική τάση τα επενδυτικά σχέδια εντάσεως κεφαλαίου να πραγματοποιούνται σε ενισχυόμενες περιοχές. Παρότι το φαινόμενο αυτό είναι κάτι το θετικό, η πολιτική αυτή δεν συμβάλλει αναγκαστικά στη δημιουργία πολλών νέων θέσεων εργασίας και τη μείωση της ανεργίας. Ο συγκεκριμένος συντελεστής καλύπτει μόνο επενδυτικά σχέδια υψηλής εντάσεως κεφαλαίου. Η διαφύλαξη θέσεων απασχόλησης θα λαμβάνεται υπόψη μόνο στις περιπτώσεις που αποδεικνύεται ότι συνδέονται άμεσα με το υπό κρίση επενδυτικό σχέδιο και έτσι θα αξιολογείται, συνεπώς, από την άποψη των επενδυτικών ενισχύσεων και όχι από την άποψη των ενισχύσεων στην απασχόληση.8. Το κριτήριο αυτό θα λαμβάνει επίσης υπόψη τη δυνητικά στρεβλωτική επίδραση της ενίσχυσης στην τιμή του τελικού προϊόντος. Οι επιχειρήσεις που εμφανίζουν σχετικά μεγάλη αναλογία κεφαλαίου ως προς το συνολικό κόστος επιτυγχάνουν με την ενίσχυση να μειώσουν σημαντικά το κόστος κατά μονάδα προϊόντος και να αποκτήσουν έτσι σημαντικό ανταγωνιστικό πλεονέκτημα έναντι των μη ενισχυόμενων ανταγωνιστών τους. Όσο υψηλότερη είναι η ένταση του ενισχυόμενου επενδυτικού σχεδίου τόσο σημαντικότερη ενδέχεται να είναι η στρέβλωση του ανταγωνισμού.iii) Περιφερειακός αντίκτυπος9. Τα κριτήρια του ανταγωνισμού και της αναλογίας κεφαλαίου-εργασίας εντοπίζουν τα τυχόν στρεβλωτικά αποτελέσματα του επενδυτικού σχεδίου, ενώ το κριτήριο του περιφερειακού αντίκτυπου λαμβάνει υπόψη τις θετικές επιδράσεις στις οικονομίες των ενισχυόμενων περιοχών. Η Εποπτεύουσα Αρχή της ΕΖΕΣ θεωρεί ότι η δημιουργία θέσεων απασχόλησης μπορεί να χρησιμοποιηθεί ως δείκτης για τη συμβολή ενός σχεδίου στην ανάπτυξη μιας περιφέρειας. Μια επένδυση εντάσεως κεφαλαίου μπορεί μεν να δημιουργεί μόνο ένα περιορισμένο αριθμό θέσεων απασχόλησης, αλλά να έχει ως συνέπεια τη δημιουργία σημαντικού αριθμού έμμεσων θέσεων απασχόλησης στην υπόψη ενισχυόμενη περιφέρεια και σε γειτονικές ενισχυόμενες περιφέρειες. Η δημιουργία θέσεων απασχόλησης στην προκειμένη περίπτωση περιλαμβάνει τις θέσεις απασχόλησης που δημιουργούνται ως άμεση απόρροια του σχεδίου συν τις θέσεις απασχόλησης που δημιουργήθηκαν στους άμεσους προμηθευτές και πελάτες λόγω της ενίσχυσης που χορηγήθηκε για την πραγματοποίηση της επένδυσης. Κατά την εφαρμογή του κριτηρίου αυτού, στο μαθηματικό τύπο για τον υπολογισμό της επιτρεπόμενης έντασης ενίσχυσης, η Εποπτεύουσα Αρχή της ΕΖΕΣ, θα σταθμίσει με υψηλότερο συντελεστή την έμμεση δημιουργία θέσεων απασχόλησης από αποδέκτες της ενίσχυσης που είναι εγκατεστημένοι στις περιφέρειες του άρθρου 61 παράγραφος 3 στοιχείο α) από ό,τι στις περιφέρειες του άρθρου 63 παράγραφος 3 στοιχείο γ), αναγνωρίζοντας το γεγονός ότι οι πρώτοι αντιμετωπίζουν σοβαρότερα οικονομικά προβλήματα.Τύπος υπολογισμού10. Ο μαθηματικός τύπος προκύπτει από τον πολλαπλασιασμό του ανωτάτου ορίου περιφερειακής ενίσχυσης με τους συντελεστές που απορρέουν από την εξέταση των προαναφερθέντων τριών κριτηρίων, που συμβολίζονται ως εξής:R= επιτρεπόμενη μέγιστη ένταση ενίσχυσης για μεγάλες επιχειρήσεις στην υπό εξέταση ενισχυόμενη περιοχή (ανώτατο όριο περιφερειακής ενίσχυσης)Τ= συντελεστής ανταγωνισμούΙ= συντελεστής αναλογίας κεφαλαίου/εργασίαςΜ= δείκτης περιφερειακού ατίκτυπουΟ τύπος της μέγιστης επιτρεπόμενης ενίσχυσης έχει επομένως ως εξής:>ΑΝΑΦΟΡΑ ΣΕ ΓΡΑΦΙΚΟ>.Για καθένα από τα τρία κριτήρια αξιολόγησης θα ισχύουν οι ακόλουθοι συντελεστές προσαρμογής:1. Συντελεστής ανταγωνισμούi) Σχέδιο το οποίο έχει ως αποτέλεσμα την επέκταση της παραγωγικής ικανότητας σε τομέα που παρουσιάζει σοβαρό πρόβλημα διαρθρωτικής πλεονάζουσας παραγωγικής ικανότητας ή/και κάθετη πτώση όσον αφορά τη ζήτηση: 0,25·ii) Σχέδιο το οποίο έχει ως αποτέλεσμα την επέκταση της παραγωγικής ικανότητας σε τομέα που παρουσιάζει διαρθρωτική πλεονάζουσα παραγωγική ικανότητα ή/και παρακμάζουσα αγορά και ενδέχεται να ενισχύσει ένα υψηλό μερίδιο στην αγορά: 0,50·iii) Σχέδιο το οποίο έχει ως αποτέλεσμα την επέκταση της παραγωγικής ικανότητας σε τομέα που παρουσιάζει διαρθρωτική πλεονάζουσα παραγωγική ικανότητα ή/και παρακμάζουσα αγορά: 0,75·iv) Δεν αναμένονται αρνητικές επιπτώσεις ως προς τα σημεία i) έως iii): 1,00.2. Συντελεστής αναλογίας κεφαλαίου/εργασίας>ΘΕΣΗ ΠΙΝΑΚΑ>3. Δείκτης περιφερειακής επίπτωσης>ΘΕΣΗ ΠΙΝΑΚΑ>Σημείωση: Όπως είναι αυτονόητο, κανένα σχέδιο δεν πρόκειται να λάβει ενίσχυση πάνω από το επιτρεπόμενο όριο περιφερειακής ενίσχυσης.26.4. Ημερομηνία θέσεως σε εφαρμογή και διάρκεια ισχύος1. Το παρόν πλαίσιο τίθεται σε εφαρμογή από 1ης Ιανουαρίου 1999 και για αρχική δοκιμαστική περίοδο τριών ετών. Πριν λήξει η δοκιμαστική αυτή περίοδος, η Εποπτεύουσα Αρχή της ΕΖΕΣ θα προβεί σε λεπτομερή εξέταση της χρησιμότητας και του πεδίου εφαρμογής του πλαισίου, και, μεταξύ άλλων, θα μελετήσει αν χρειάζεται ανανέωση, αναθεώρηση ή κατάργηση του πλαισίου.26.5. Διαδικασία αξιολόγησης των υποθέσεων από την εποπτεύουσα αρχή της ΕΖΕΣ1. Στόχος της Εποπτεύουσας Αρχής της ΕΖΕΣ είναι να λαμβάνει απόφαση με την οποία είτε θα εγκρίνει την σχετική ενίσχυση είτε θα κινεί τη διαδικασία του άρθρου 1 παράγραφος 2 του πρωτοκόλλου 3 της συμφωνίας περί Εποπτείας και Δικαστηρίου εντός δύο μηνών από την παραλαβή της πλήρους κοινοποίησης, η οποία πρέπει να υποβάλλεται βάσει του εντύπου του παραρτήματος XIII (σε περίπτωση ατελούς κοινοποίησης, η Εποπτεύουσα Αρχή της ΕΖΕΣ θα ζητά πρόσθετες πληροφορίες από το αντίστοιχο κράτος της ΕΖΕΣ εντός δέκα εργάσιμων ημερών). Η προθεσμία των δύο μηνών μπορεί να παραταθεί μόνο με τη συγκατάθεση του ενδιαφερόμενου κράτους της ΕΖΕΣ.2. Σε περίπτωση που η Εποπτεύουσα Αρχή της ΕΖΕΣ κινήσει τη διαδικασία του άρθρου 1 παράγραφος 2 του πρωτοκόλλου 3 της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ θα πρέπει να λάβει τελική απόφαση εντός τεσσάρων μηνών μετά την έκδοση απόφασης για την κίνηση της διαδικασίας. Η Εποπτεύουσα Αρχή της ΕΖΕΣ θα λάβει υπόψη της όλα τα στοιχεία που μπορούν να συγκεντρωθούν κατά το χρονικό αυτό διάστημα συμπεριλαμβανομένων στοιχείων προερχόμενων από ενδιαφερόμενους τρίτους και όλα τα πρόσθετα στοιχεία που δεν λήφθηκαν υπόψη κατά την προκαταρκτική έρευνα. Έτσι, η ανώτατη προθεσμία εξέτασης της κάθε υπόθεσης δεν θα υπερβαίνει κατά κανόνα τους έξι μήνες.26.6. Παρακολούθηση ex-port1. Λόγω του ευαίσθητου χαρακτήρα των μεγάλων κινητών επενδύσεων, είναι σημαντικό να δημιουργηθεί ένας μηχανισμός ο οποίος να εξασφαλίζει ότι το επίπεδο ενίσχυσης που καταβάλλεται στην πραγματικότητα στους αποδέκτες συμμορφώνεται με την απόφαση της Εποπτεύουσας Αρχής.2. Για κάθε ενισχυόμενο σχέδιο που εγκρίνει η Εποπτεύουσα Αρχή της ΕΖΕΣ βάσει του παρόντος πλαισίου, η Εποπτεύουσα Αρχή της ΕΖΕΣ θα απαιτεί να περιλαμβάνει στις συμβάσεις ενίσχυσης που συνάπτονται μεταξύ των αρμοδίων αρχών των κρατών της ΕΖΕΣ και των αποδεκτών των ενισχύσεων μια ρήτρα επιστροφής σε περίπτωση μη συμμόρφωσης με τους όρους της σύμβασης, είτε να καταβάλλεται η τελευταία σημαντική δόση της ενίσχυσης (π.χ. 25 %) μόνον εφόσον η Εποπτεύουσα Αρχή της ΕΖΕΣ βεβαιωθεί ότι, βάσει των πληροφοριών που θα παράσχει το κράτος μέλος, το σχέδιο εφαρμόζεται σύμφωνα με όσα ορίζονται στην απόφαση της Εποπτεύουσας Αρχής της ΕΖΕΣ, υπό τον όρο, όμως, ότι, βάσει των στοιχείων που της παρείχε το κράτος μέλος όσον αφορά την εφαρμογή του σχεδίου, εντός 60 εργάσιμων ημερών, η Εποπτεύουσα Αρχή της ΕΖΕΣ έδωσε τη συγκατάθεσή της ή δεν πρόβαλε αντιρρήσεις για την καταβολή της τελικής δόσης της ενίσχυσης.3. Αντίγραφα των συμβάσεων ενίσχυσης που συνάπτονται μεταξύ των κρατών της ΕΖΕΣ και των αποδεκτών των ενισχύσεων πρέπει να υποβάλλονται στην Εποπτεύουσα Αρχή της ΕΖΕΣ αμέσως μετά την υπογραφή τους από τα μέρη.4. Προκειμένου να εξασφαλισθεί η συμμόρφωση με την απόφαση της Εποπτεύουσας Αρχής της ΕΖΕΣ, τα κράτη της ΕΖΕΣ, σε συνεργασία με τους αποδέκτες των ενισχύσεων οφείλουν να υποβάλλουν στην Εποπτεύουσα Αρχή της ΕΖΕΣ επίσημη έκθεση επί του επενδυτικού σχεδίου, με στοιχεία σχετικά με τις ήδη καταβληθείσες επιδοτήσεις, αντίγραφα των τυχόν προσωρινών εκθέσεων σχετικά με την εκτέλεση της σύμβασης ενίσχυσης καθώς και τελική έκθεση στην οποία θα αναφέρονται οι στόχοι όσον αφορά το χρονοδιάγραμμα, τις επενδύσεις και τη συμμόρφωση με τους ειδικούς όρους που έχει θέσει η χορηγούσα την ενίσχυση αρχή.26.7. Ορισμός των χρησιμοποιουμένων όρων1. Όσον αφορά τους όρους που χρησιμοποιούνται στο παρόν πλαίσιο, θα ισχύουν οι ακόλουθοι ορισμοί:Επενδυτικό σχέδιο2. Ως 'επενδυτικό σχέδιο' νοείται μια επένδυση σε πάγια στοιχεία για τη δημιουργία νέων εγκαταστάσεων, την επέκταση υφιστάμενων εγκαταστάσεων ή τη διεξαγωγή δραστηριότητας που συνεπάγεται θεμελιώδη αλλαγή του προϊόντος ή της παραγωγικής διαδικασίας που εφαρμόζεται σε υφιστάμενες εγκαταστάσεις (με ορθολογική οργάνωση, διαφοροποίηση ή εκσυγχρονισμό). Δύναται επίσης να λάβει τη μορφή εξαγοράς εγκαταστάσεων που έχουν κλείσει ή θα είχαν κλείσει εάν δεν είχε πραγματοποιηθεί εξαγορά, αλλά δεν περιλαμβάνει την απόκτηση περιουσιακών στοιχείων από προβληματική επιχείρηση (που υπάγεται στις κατευθυντήριες γραμμές για τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων).Ένα επενδυτικό σχέδιο δεν επιτρέπεται να διασπασθεί τεχνητά σε επί μέρους σχέδια προκειμένου να εκφύγει της υποχρέωσης για κοινοποίηση.Συνολικό κόστος του σχεδίου3. Ως 'συνολικό κόστος του σχεδίου' νοείται το σύνολο των δαπανών για την απόκτηση ενσώματων και άυλων νέων περιουσιακών στοιχείων από μια επιχείρηση προκειμένου να υλοποιήσει ένα επενδυτικό σχέδιο, που θα αποσβεσθούν κατά τη διάρκεια ζωής τους ή θα εκμισθωθούν (leasing).Επιλέξιμες δαπάνες4. Οι 'επιλέξιμες δαπάνες' αντιστοιχούν σε δαπάνες σε ενσώματα και άυλα στοιχεία του ενεργητικού τα οποία επιτρέπονται βάσει των κατευθυντηρίων γραμμών για τις περιφερειακές ενισχύσεις.Θέσεις εργασίας5. Ως 'θέση εργασίας' νοείται μια μόνιμη θέση πλήρους απασχόλησης ή το ισοδύναμό της σε μερική απασχόληση. Μπορεί να πρόκειται για τη δημιουργία νέας θέσης απασχόλησης ή τη διατήρηση υφιστάμενης θέσης απασχόλησης στο βαθμό που η τελευταία συνδέεται άμεσα με το επενδυτικό σχέδιο, θα απαιτούσε επανεκπαίδευση σε σημαντική κλίμακα και χωρίς την επένδυση θα έπαυε να υπάρχει με την έναρξη της νέας παραγωγής.Σχετική αγορά6. Η σχετική αγορά προϊόντος για τον προσδιορισμό των μεριδίων αγοράς περιλαμβάνει τα προϊόντα που αφορά το επενδυτικό πρόγραμμα και, κατά περίπτωση, τα υποκατάστατα που λαμβάνει υπόψη ο καταναλωτής (με βάση τα χαρακτηριστικά των προϊόντων, τις τιμές και τη χρήση για την οποία προορίζονται) ή ο παραγωγός (με βάση την ευελιξία των παραγωγικών εγκατάστασεων)(13). Η γεωγραφική αγορά αναφοράς περιλαμβάνει συνήθως ολόκληρο τον ΕΟΧ ή εναλλακτικά ένα σημαντικό τμήμα αυτού, εφόσον οι συνθήκες ανταγωνισμού σε αυτό διαφέρουν αρκετά από άλλες περιοχές του ΕΟΧ. Σε ορισμένες περιπτώσεις η αγορά αναφοράς μπορεί να είναι παγκόσμια.Διαρθρωτική πλεονάζουσα παραγωγική ικανότητα7. Διαρθρωτική πλεονάζουσα παραγωγική ικανότητα υφίσταται στην περίπτωση που, κατά μέσο όρο την τελευταία πενταετία, το ποσοστό αξιοποίησης της παραγωγικής ικανότητας στον υπόψη τομέα ή υποτομέα(14) βρίσκεται περισσότερο από δύο ποσοστιαίες μονάδες κάτω από το αντίστοιχο ποσοστό του μεταποιητικού κλάδου ως σύνολο. Σοβαρό πρόβλημα διαρθρωτικής πλεονάζουσας παραγωγικής ικανότητας υφίσταται όταν η διαφορά από το μέσο ποσοστό του μεταποιητικού κλάδου υπερβαίνει τις πέντε ποσοστιαίες μονάδες.Παρακμάζουσα αγορά8. Η σχετική αγορά προϊόντος θεωρείται παρακμάζουσα όταν την τελευταία πενταετία, παρουσίαζε ετήσιο αριθμό αύξησης της εμφανούς κατανάλωσης σημαντικά χαμηλότερο (περισσότερο από 10 %) από τον ετήσιο μέσο όρο του συνόλου του μεταποιητικού τομέα του ΕΟΧ, εκτός εάν παρατηρείται ισχυρή ανοδική τάση στον σχετικό ρυθμό ανάπτυξης της ζήτησης για τα προϊόντα. Ως απολύτως παρακμάζουσα αγορά θεωρείται η αγορά η οποία κατά την τελευταία πενταετία παρουσίασε αρνητικό μέσο ρυθμό ανάπτυξης της εμφανούς κατανάλωσης.""ΠΑΡΑΡΤΗΜΑ XIIIΕΝΤΥΠΟ ΚΟΙΝΟΠΟΙΗΣΗΣ ΒΑΣΕΙ ΤΟΥ ΠΟΛΥΤΟΜΕΑΚΟΥ ΠΛΑΙΣΙΟΥ ΓΙΑ ΤΙΣ ΠΕΡΙΦΕΡΕΙΑΚΕΣ ΕΝΙΣΧΥΣΕΙΣ ΠΡΟΣ ΜΕΓΑΛΑ ΕΠΕΝΔΥΤΙΚΑ ΣΧΕΔΙΑΕισαγωγήΣτο παρόν έντυπο προσδιορίζονται οι πληροφορίες που πρέπει να παρέχει ένα κράτος της ΕΖΕΣ όταν κοινοποιεί στην Εποπτεύουσα Αρχή της ΕΖΕΣ επενδυτικό σχέδιο προοριζόμενο για ενισχυόμενη περιοχή και υπαγόμενο στους κανόνες κοινοποίησης του πολυτομεακού πλαισίου για τις περιφερειακές ενισχύσεις προς μεγάλα επενδυτικά σχέδια.Στα κράτη της ΕΖΕΣ επισημαίνεται ότι:α) όλες οι πληροφορίες που ζητούνται με το παρόν έντυπο είναι υποχρεωτικές. Ωστόσο, εάν καλή τη πίστει, δεν είναι δυνατόν να απαντηθεί κάποια ερώτηση ή μπορεί να απαντηθεί μόνο εν μέρει, βάσει των διαθέσιμων στοιχείων, να αναφερθεί και να εξηγηθούν οι λόγοι·β) εάν δεν συμπληρωθούν όλα τα στοιχεία ή δεν εξηγηθούν επαρκώς οι λόγοι για τους οποίους δεν είναι δυνατόν να δοθούν πλήρεις απαντήσεις στα ερωτήματα η κοινοποίηση θα κριθεί ελλιπής και θα αρχίσει να ισχύει μόνο την ημερομηνία κατά την οποία θα ληφθούν όλες οι πληροφορίες·γ) η Εποπτεύουσα Αρχή της ΕΖΕΣ δύναται να ζητήσει από το κράτος της ΕΖΕΣ και τον αποδέκτη της ενίσχυσης να της παράσχουν πρόσθετα στοιχεία ή/και εξηγήσεις ως προς τις πληροφορίες που αναφέρονται στο παρόν έντυπο προκειμένου να διευκολυνθεί η αρχική αξιολόγηση. Τα πρόσθετα αυτά στοιχεία πρέπει να παρασχεθούν εντός δέκα εργάσιμων ημερών και δύνανται να αποτελέσουν αντικείμενο τεχνικής συνάντησης την οποία θα οργανώσει η Εποπτεύουσα Αρχή της ΕΖΕΣ με την αρμόδια δημόσια αρχή.Έγγραφα τεκμηρίωσηςα) αντίγραφο του σχεδίου συμφωνίας και, σε περίπτωση που δεν είναι διαθέσιμο, αντίγραφο της επιστολής για την προγμαματιζόμενη προσφορά ενίσχυσης. Σε περίπτωση που το σχέδιο της συμφωνίας ενίσχυσης δεν είναι διαθέσιμο κατά το χρόνο της κοινοποίησης, θα πρέπει να υποβληθεί το συντομότερο δυνατό και όχι αργότερα από το χρόνο της αποστολής της στους αποδέκτες της ενίσχυσης·β) αντίγραφα των πλέον πρόσφατων ετήσιων εκθέσεων και ισολογισμών του αποδέκτη της ενίσχυσης και εφόσον συμμετέχει σε ένα όμιλο επιχειρήσεων, αντίγραφα των πλέον πρόσφατων ετήσιων εκθέσεων και ισολογισμών του ομίλου·γ) κατάσταση και σύντομη περιγραφή του περιεχομένου όλων των άλλων αναλύσεων, εκθέσεων, μελετών και ερευνών που έχει καταρτίσει ο αποδέκτης (ή αποδέκτες) της ενίσχυσης με σκοπό την αξιολόγηση ή την ανάλυση της προτεινόμενης ενισχυμένης επένδυσης όσον αφορά τις συνθήκες ανταγωνισμού, τους ανταγωνιστές (πραγματικούς και δυνητικούς) και τις συνθήκες που επικρατούν στην αγορά. Για κάθε έγγραφο που περιλαμβάνεται στην κατάσταση πρέπει να αναφέρεται το όνομα και η θέση του συντάκτη.Τρόπος κοινοποίησηςΗ κοινοποίηση γίνεται στην επίσημη γλώσσα της Εποπτεύουσας Αρχής της ΕΖΕΣ (αγγλικά) ή στην επίσημη γλώσσα του κράτους της ΕΖΕΣ.Τα έγγραφα τεκμηρίωσης υποβάλλονται στην γλώσσα του πρωτοτύπου ή μεταφράζονται στα αγγλικά.Τα ζητούμενα οικονομικά στοιχεία εκφράζονται στο τοπικό νόμισμα ή σε ευρώ με ένδειξη των ισοτιμιών μετατροπής.Η κοινοποίηση αποστέλλεται στην ακόλουθη δειύθυνση, ή επιδίδεται ιδιοχείρως κατά τις συνήθεις ώρες λειτουργίας στην ίδια διεύθυνση: Εποπτεύουσα Αρχή της ΕΖΕΣ rue de Trèves 74 , B - 1040 BruxellesΑπόρρητοΤο κράτος της ΕΖΕΣ ή/και ο αποδέκτης της σχετικής ενίσχυσης πρέπει να λάβουν υπόψη το γεγονός ότι οποιαδήποτε από τις πληροφορίες καλούνται να παράσχουν δύναται να χρησιμεύσει ως βάση για την έκδοση απόφασης. Πρέπει να επισημανθούν ποια από τα στοιχεία που υποβάλλονται με την κοινοποίηση αυτή πρέπει να μην δημοσιευθούν ή να μην γνωστοποιηθούν κατ' άλλο τρόπο σε τρίτους με τον χαρακτηρισμό "επιχειρηματικό απόρρητο". Θα πρέπει επίσης να εξηγηθούν οι λόγοι για τους οποίους δεν επιτρέπεται η γνωστοποίηση ή η δημοσίευσή τους. Ωστόσο, εάν απαιτούνται εμπιστευτικές πληροφορίες για την έκδοση της απόφασης, η Εποπτεύουσα Αρχή της ΕΖΕΣ θα συμβουλευθεί πρώτα το κράτος της ΕΖΕΣ ή/και τον αποδέκτη της ενίσχυσης σχετικά με τη δημοσίευση του μέρους της απόφασης που περιέχει εμπιστευτικές πληροφορίες.Έλεγχος ex-postΗ Εποπτεύουσα Αρχή της ΕΖΕΣ αναγνωρίζει ότι ορισμένες από τις πληροφορίες που ζητούνται στην κοινοποίηση με το παρόν έντυπο δεν είναι δυνατόν να είναι απολύτως ακριβείς εκ των προτέρων. Το κράτος της ΕΖΕΣ ή/και ο αποδέκτης της ενίσχυσης καλούνται να δώσουν την καλύτερη εκτίμησή τους και να δικαιολογήσουν τις πληροφορίες που πρέπει να παρασχεθούν. Το ενισχυόμενο επενδυτικό σχέδιο θα υποβληθεί σε έλεγχο εκ των υστέρων (ex-post) με τον οποίο η Εποπτεύουσα Αρχή της ΕΖΕΣ δύναται να επαληθεύσει την ακρίβεια των πληροφοριών που παρασχέθηκαν στο πλαίσιο της κοινοποίησης.ΜΕΡΟΣ 1ΚΡΑΤΟΣ ΤΗΣ ΕΖΕΣ1.1. Πληροφορίες σχετικά με την κοινοποιούσα αρχή1.1.2. Όνομα και διεύθυνση της κοινοποιούσας αρχής1.1.3. Ονοματεπώνυμο, αριθμός τηλεφώνου και φαξ, διεύθυνση ηλεκτρονικού ταχυδρομείου και θέση του αρμοδίου ή των αρμοδίων για τις επαφές σε περίπτωση που χρειαστούν περαιτέρω πληροφορίες1.2. Πληροφορίες σχετικά με τις επαφές με τη Μόνιμη Αντιπροσωπεία1.2.1. Ονοματεπώνυμο, αριθμός τηλεφώνου και φαξ, διεύθυνση ηλεκτρονικού ταχυδρομείου και θέση του αρμοδίου ή των αρμοδίων για τις επαφές σε περίπτωση που χρειαστούν περαιτέρω πληροφορίεςΜΕΡΟΣ 2ΑΠΟΔΕΚΤΗΣ ΤΗΣ ΕΝΙΣΧΥΣΗΣ2.1. Διάρθρωση της επιχείρησης ή των επιχειρήσεων που επενδύουν το σχέδιο2.1.1. Ταυτότητα του αποδέκτη της ενίσχυσης2.1.2. Εάν η νομική ταυτότητα του αποδέκτη της ενίσχυσης διαφέρει από εκείνη της επιχειρήσεως (ή των επιχειρήσεων) που χρηματοδοτεί(-ούν) το σχέδιο ή λαμβάνει(-ουν) την ενίσχυση, να περιγραφούν οι διαφορές αυτές2.1.3. Να αναφερθεί ο όμιλος επιχειρήσεως στον οποίο ανήκει ο αποδέκτης της ενίσχυσης και να περιγραφεί η δομή του ομίλου και η διάρθρωση της ιδιοκτησίας κάθε μητρικής επιχείρησης2.2. Να αναφερθούν τα ακόλουθα στοιχεία όσον αφορά την επιχείρηση ή τις επιχειρήσεις που επενδύουν στο σχέδιο, σε σχέση με τα τρία τελευταία οικονομικά έτη2.2.1. Παγκόσμιος κύκλος εργασιών, στον ΕΟΧ, κύκλος εργασιών στο υπόψη κράτος της ΕΖΕΣ2.2.2. Κέρδη μετά τη φορολογία και ταμειακές ροές (σε ενοποιημένη βάση)2.2.3. Απασχόληση σε παγκόσμιο επίπεδο, σε επίπεδο ΕΟΧ και στο υπόψη κράτος της ΕΖΕΣ2.2.4. Ανάλυση της αγοράς ως προς τις πωλήσεις στο υπόψη κράτος της ΕΖΕΣ, στον υπόλοιπο ΕΟΧ και εκτός ΕΟΧ2.3. Εάν η επένδυση πραγματοποιηθεί σε υφιστάμενη βιομηχανική εγκατάσταση, να αναφερθούν τα ακόλουθα στοιχεία σε σχέση με τα τρία τελευταία οικονομικά έτη της οντότητας αυτής2.3.1. Συνολικός κύκλος εργασιών2.3.2. Κέρδη μετά τη φορολογία κα ταμειακές ροές2.3.3. Απασχόληση2.3.4. Ανάλυση της αγοράς ως προς τις πωλήσεις στο υπόψη κράτος της ΕΖΕΣ, στον υπόλοιπο ΕΟΧ και εκτός ΕΟΧΜΕΡΟΣ 3ΠΑΡΟΧΗ ΥΠΟΣΤΗΡΙΞΗΣ ΑΠΟ ΤΟ ΔΗΜΟΣΙΟΓια κάθε μέτρο προτεινόμενης ενίσχυσης από το δημόσιο να αναφερθούν τα ακόλουθα:3.1. Λεπτομερή στοιχεία3.1.1. Τίτλος του καθεστώτος (ή αναφέρατε αν πρόκειτα για ενίσχυση ad hoc)3.1.2. Νομική βάση (νόμος, διάταγμα κ.λπ.)3.1.3. Δημόσιος φορέας που παρέχει την υποστήριξη3.1.4. Εάν η νομική βάση αποτελεί ένα καθεστώς ενισχύσεων που έχει εγκριθεί από την Εποπτεύουσα Αρχή της ΕΖΕΣ, να αναφερθούν η ημερομηνία έγκρισης και ο αριθμός αναφοράς της κρατικής ενίσχυσης3.2. Μορφή της προτεινόμενης ενίσχυσης3.2.1. Η προτεινόμενη ενίσχυση αποτελεί επιχορήγηση επιδότηση επιτοκίου, μείωση των εισφορών κοινωνικής αασφάλισης, φορολογική πίστωση (απαλλαγή), συμμετοχή στο κεφάλαιο, μετατροπή ή διαγραφή χρέους, δάνειο υπό ευνοϊκούς όρους, προθεσμιακή καταβολή φόρου, ποσό καλυπτόμενο από καθεστώς εγγυήσεων κ.λπ.3.2.2. Να αναφερθούν οι όροι από τους οποίους εξαρτάται η καταβολή της προτεινόμενης υποστήριξης3.3. Ύψος της προτεινόμενης υποστήριξης3.3.1. Ονομαστική αξία του ποσού της υποστήριξης και το ακαθάριστο και καθαρό ισοδύναμο επιχορήγησης στο οποίο αντιστοιχεί3.3.2. Το μέτρο υποστήριξης υπάγεται στο φόρο επιχειρήσεων (ή άλλη έμμεση φορολογία); Εάν υπάγεται μόνο μερικά, σε έκταση φορολογείται;3.3.3. Να αναφερθεί το πλήρες χρονοδιάγραμμα καταβολής της προτεινόμενης υποστήριξηςΌσον αφορά το πακέτο της προτεινόμενης υποστήριξης από το δημόσιο, να αναφερθούν τα ακόλουθα:3.4. Χαρακτηριστικά των μέτρων υποστήριξης3.4.1. Υπάρχουν μέτρα υποστήριξης του γενικότερου πακέτου, τα οποία δεν έχουν ακόμη προσδιοριστεί; Εάν ναι, να αναφερθούν αναλυτικά3.4.2. Να αναφερθούν ποια από τα προαναφερθέντα μέτρα δεν συνιστούν κρατική ενίσχυση και για ποιους λόγους3.5. Σώρευση μέτρων υποστήριξης από το δημόσιο3.5.1. Εκτιμώμενο καθαρό ισοδύναμο επιχορήγησης (προ φόρων) για το σύνολο των μέτρων ενίσχυσης3.5.2. Εκτιμώμενο καθαρό ισοδύναμο επιχορήγησης (μετά το φόρο) για το σύνολο των μέτρων ενίσχυσηςΜΕΡΟΣ 4ΕΝΙΣΧΥΟΜΕΝΟ ΣΧΕΔΙΟ(Οι πληροφορίες που ζητούνται στο μέρος αυτό χρησιμεύουν, μεταξύ άλλων, για τον προσδιορισμό του αποτελέσματος της εφαρμογής του συντελεστή αναλογίας κεφαλαίου-εργασίας.)4.1. Τόπος πραγματοποίησης του σχεδίου4.1.1. Να αναφερθεί η περιφέρεια, ο δήμος και η διεύθυνση4.2. Διάρκεια του σχεδίου4.2.1. Ημερομηνία έναρξης του επενδυτικού σχεδίου καθώς και ημερομηνία ολοκλήρωσης της επένδυσης4.2.2. Προγραμματιζόμενη ημερομηνία έναρξης της νέας παραγωγής και έτος στο οποίο αναμένεται ότι θα επιτευχθεί πλήρης παραγωγή4.3. Περιγραφή του σχεδίου4.3.1. Τύπος του σχεδίου: να προσδιοριστεί αναλυτικά αν πρόκειται για νέα εγκατάσταση ή για επέκταση της παραγωγικής ικανότητας ή για άλλη ρύθμιση4.3.2. Συνοπτική γενική περιγραφή του σχεδίου4.4. Ανάλυση του κόστους του σχεδίου4.4.1. Συνολικό ύψος των κεφαλαιουχικών δαπανών που θα επενδυθούν και θα αποσβεστούν κατά τη διάρκεια ζωής του σχεδίου4.4.2. Ανάλυση των κεφαλαιουχικών και μη(1) δαπανών που συνδέονται με το επενδυτικό σχέδιο, με βάση τον πίνακα που ακολουθεί:>PIC FILE= "L_1999111EL.008401.EPS">4.5. Χρηματοδότηση του συνολικού κόστους του σχεδίου4.5.1. Να αναφερθεί η χρηματοδότηση του συνολικού κόστους του επενδυτικού σχεδίου συμπληρώνοντας τον πίνακα που ακολουθεί:>PIC FILE= "L_1999111EL.008501.EPS">4.6. Δημιουργία απασχόλησης4.6.1. Το σχέδιο δημιουργεί νέες μόνιμες θέσεις απασχόλησης (ισοδύναμο πλήρους απασχόλησης); Εάν ναι, να περιγραφούν οι νέες θέσεις απασχόλησης και να αναφερθούν ο αριθμός τους και το χρονικό διάστημα μέσα στο οποίο θα δημιουργηθούν·4.7. Διαφύλαξη της υφιστάμενης απασχόλησης4.7.1. Το σχέδιο διαφυλάσσει υφιστάμενες θέσεις απασχόλησης; Εάν ναι, να περιγραφούν οι θέσεις απασχόλησης που διαφυλάσσονται και να αναφερθούν ο αριθμός τους και το χρονικό διάστημα που προβλέπεται να διατηρηθούν4.7.2. Να αναφερθεί αναλυτικά ο μέσος αριθμός ωρών και της επανεκπαίδευσης που απαιτείται για τη διαφύλαξη των μόνιμων αυτών θέσεων καθώς και το κόστος της επανεκπαίδευσης (εξαιρούμενων των μισθών των επανεκπαιδευομένων)4.7.3. Να εξηγηθούν οι λόγοι για τους οποίους οι υπόψη θέσεις απασχόλησης κινδυνεύουν σε περίπτωση που δεν υλοποιηθεί το σχέδιοΜΕΡΟΣ 5ΘΕΜΑΤΑ ΠΑΡΑΓΩΓΙΚΗΣ ΙΚΑΝΟΤΗΤΑΣ ΚΑΙ ΕΠΗΡΕΑΖΟΜΕΝΕΣ ΑΓΟΡΕΣ[Οι πληροφορίες που ζητούνται στο μέρος αυτό χρησιμεύουν για τον προσδιορισμό του αποτελέσματος της εφαρμογής του συντελεστή "ανταγωνισμός". Ο ορισμός της σχετικής αγοράς (ή αγορών), της διαρθρωτικής πλεονάζουσας παραγωγικής ικανότητας καθώς και της παρακμάζουσας αγοράς περιλαμβάνονται στο παράρτημα].5.1. Χαρακτηριστικά του προϊόντος (ή των προϊόντων) τα οποία αφορά το σχέδιο5.1.1. Αναφέρετε το προϊόν (ή τα προϊόντα) που θα υπάγονται στην ενισχυόμενη εγκατάσταση μετά την ολοκλήρωση της επένδυσης (αναφέρατε τον κωδικό της ΣΟ) και τον αντίστοιχο (υπο-)τομέα ή (υπο-)τομείς στους οποίους ανήκει το προϊόν (αναφέρατε τον κωδικό NACE)5.1.2. Ποιο προϊόν (ή προϊόντα) θα αντικαταστήσει; Σε περίπτωση που τα αντικαθιστώμενα προϊόντα δεν παράγονται στο ίδιο σημείο, να αναφερθεί ο τόπος παραγωγής τους5.1.3. Ποια άλλα προϊόντα μπορούν να παραχθούν στις νέες εγακταστάσεις χωρίς ή με ελάχιστο κόστος;5.2. Χαρακτηριστικά της γεωγραφικής αγοράς αναφοράς5.2.1. Γεωγραφική αγορά αναφοράς, σε περίπτωση που διαφέρει από τον ΕΟΧ5.2.2. Για ποιο λόγο θεωρείται ότι η γεωγραφική αγορά αναφοράς διαφέρει από τον ΕΟΧ;5.3. Θέματα παραγωγικής ικανότητας5.3.1. Να προσδιοριστεί ποσοτικά ο αντίκτυπος του επενδυτικού σχεδίου στη συνολική βιώσιμη παραγωγική ικανότητα του αποδέκτη της ενίσχυσης στον ΕΟΧ (ακόμη και σε επίπεδο ομίλου) για καθένα από τα υπόψη προϊόντα σε μονάδες/έτος κατά το έτος που προηγήθηκε του έτους εκκίνησης και κατά την ολοκλήρωση του σχεδίου)5.3.2. Να δοθεί εκτίμηση του ποσοστού αξιοποίησης της παραγωγικής ικανότητας στο σχετικό (υπο-)τομέα για το σύνολο του ΕΟΧ (ή της αντίστοιχης γεωγραφικής αγοράς) κατά την τελευταία πενταετία. Τι ποσοστό της παραγωγικής ικανότητας κατά την περίοδο αυτή αντιστοιχεί στον αποδέκτη της ενίσχυσης και σε ποιο επίπεδο ανήλθε το ποσοστό αξιοποίησης της παραγωγικής του ικανότητας στον αντίστοιχο (υπο-)τομέα;5.4. Δεδομένα της αγοράς5.4.1. Στοιχεία για καθένα από τα τελευταία πέντε οικονομικά έτη σχετικά με την εμφανή κατανάλωση(2). των υπόψη προϊόντων. Να συμπεριληφθούν επίσης, εφόσον είναι διαθέσιμες, στατιστικές από άλλες πηγές, προκειμένου να τεκμηριωθεί η απάντηση5.4.2. Προβλέψεις για καθένα από τα επόμενα τρία οικονομικά έτη όσον αφορά την εξέλιξη της εμφανούς κατανάλωσης των υπόψη προϊόντων, να συμπεριληφθούν επίσης, εφόσον είναι διαθέσιμες, στατιστικές από άλλες πηγές, προκειμένου να τεκμηριωθεί η απάντηση5.4.3. Η σχετική αγορά βρίσκεται σε παρακμή και για ποιους λόγους; Αν όχι, γιατί;5.4.4. Εκτίμηση του μεριδίου αγοράς (σε αξία) του αποδέκτη της ενίσχυσης ή του ομίλου στον οποίο ανήκει ο αποδέκτης της ενίσχυσης για το έτος που προηγείται του έτους εκκίνησης και κατά την ολοκλήρωση του σχέδιουΜΕΡΟΣ 6ΑΝΤΙΚΤΥΠΟΣ ΣΕ ΠΕΡΙΦΕΡΕΙΑΚΟ ΕΠΙΠΕΔΟ(Ο πληροφορίες που ζητούνται στο μέρος αυτό χρησιμεύουν για τον προσδιορισμό του αποτελέσματος της εφαρμογής του συντελεστή περιφερειακού αντίκτυπου.)6.1. Πληροφορίες σχετικά με την απασχόληση που δημιουργείται σε βασικούς προμηθευτές και πελάτες του αποδέκτη της ενίσχυσης6.1.1. Κατά την άποψη του κράτους της ΕΖΕΣ ή/και του αποδέκτη της ενίσχυσης, ποια από τις τρεις εναλλακτικές περιπτώσεις που αναφέρονται παρακάτω περιγράφει καλύτερα το βαθμό δημιουργίας θέσεων απασχόλησης σε βασικούς προμηθευτές και πελάτες χάρη στο επενδυτικό σχέδιο:i) υψηλή αναλογία δημιουργίας απασχόλησης για κάθε θέση απασχόλησης που δημιουργείται από τον αποδέκτη της ενίσχυσης (πάνω από 100 %)·ii) μέτρια αναλογία δημιουργίας απασχόλησης για κάθε θέση απασχόλησης που δημιουργείται από τον αποδέκτη της ενίσχυσης; (μεταξύ 50-100 %)·iii) χαμηλή αναλογία δημιουργίας απασχόλησης για κάθε θέση απασχόλησης που δημιουργείται από τον αποδέκτη της ενίσχυσης: (λιγότερο από 50 %).6.1.2. Να δικαιολογηθεί και να εξηγηθεί η απάντηση στην προηγούμενη ερώτηση6.1.3. Να δοθεί ένας όσο το δυνατόν πληρέστερος κατάλογος των μελλοντικών βασικών προμηθευτών για τη νέα παραγωγή εντός της ενισχυόμενης περιοχής ή/και των ενισχυόμενων περιοχών6.1.4. Να δοθεί ένας όσο το δυνατόν πληρέστερος κατάλογος των μελλοντικών βασικών πελατών για τη νέα παραγωγή εντός της ενισχυόμενης περιοχής ή/και των ενισχυόμενων περιοχών(1) Παραγωγή συν εισαγωγές μείον εξαγωγές.(2) appel note 2"Βρυξέλλες, 4 Νοεμβρίου 1998.Για την Εποπτεύουσα Αρχή της ΕΖΕΣΟ ΠρόεδροςKnut ALMESTAD(1) Εφεξής "κατευθυτήριες γραμμές για τις κρατικές ενισχύσεις".(2) EE L 231 της 3.9.1994, σ. 1· συμπλήρωμα EOX στην ΕΕ 32 της 3.9.1994.(3) Βλέπε σελίδα 46 της παρούσας Επίσημης Εφημερίδας.(4) Το κεφάλαιο αυτό αντιστοιχεί στην ανακοίνωση της Επιτροπής 'Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια' (ΕΕ C 107 της 7.4.1998, σ. 7).(5) Ως εκ τούτου, το παρόν πλαίσιο αντικαθιστά το κεφάλαιο 21 'Ενισχύσεις στην κλωστοϋφαντουργία', των κατευθυντηρίων γραμμών που εγκρίθηκε και εκδόθηκε από την Εποπτεύουσα Αρχή της ΕΖΕΣ στις 19 Ιανουαρίου 1994 (ΕΕ L 231 της 3. 9. 1994).(6) Βλέπε κεφάλαιο 16 των κατευθυντηρίων γραμμών.(7) Βλέπε κεφάλαιο 14 των κατευθυντηρίων γραμμών.(8) Βλέπε κεφάλαιο 15 των κατευθυντηρίων γραμμών.(9) Περιφερειακές επενδυτικές ενισχύσεις χορηγούμενες μόνο για τη δημιουργία απασχόλησης όπως περιγράφονται στις κατευθυντήριες γραμμές της Εποπτεύουσας Αρχής της ΕΖΕΣ σχετικά με τις περιφερειακές ενισχύσεις, δεν καλύπτονται από το παρόν πλαίσιο.(10) Όπως είναι αυτονόητο, η υποχρέωση κοινοποίησης ισχύει και για τις προτάσεις χορήγησης ενισχύσεων ad hoc.(11) 15 εκατομμύρια ευρώ στην περίπτωση σχεδίων που αφορούν τον τομέα της κλωστοϋφαντουργίας και των ενδυμάτων.(12) 30000 ευρώ στην περίπτωση σχεδίων που αφορούν τον τομέα της κλωστοϋφαντουργίας και των ενδυμάτων.(13) Εάν η επένδυση αφορά την παραγωγή ενδιάμεσων προϊόντων, η σχετική αγορά μπορεί να είναι η αγορά του τελικού προϊόντος εάν το μεγαλύτερο μέρος της παραγωγής δεν διατίθεται στην αγορά.(14) Ο τομέας ή υποτομέας καθορίζεται στο χαμηλότερο δυνατό επίπεδο της NACE.


Avis juridique important

|

31994D0025

94/25/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Δεκεμβρίου 1993 όσον αφορά την ανταλλαγή επιστολών μεταξύ της Ευρωπαϊκής Κοινότητας και της Δημοκρατίας της Αυστρίας σχετικά με το διμερή διακανονισμό για την αμοιβαία παροχή δασμολογικών ποσοστώσεων για ορισμένους οίνους (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 019 της 22/01/1994 σ. 0023 - 0023

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Δεκεμβρίου 1993 όσον αφορά την ανταλλαγή επιστολών μεταξύ της Ευρωπαϊκής Κοινότητας και της Δημοκρατίας της Αυστρίας σχετικά με το διμερή διακανονισμό για την αμοιβαία παροχή δασμολογικών ποσοστώσεων για ορισμένους  οίνους (Κείμενο που παρουσιάζει ενδιαφέρον για τον ΕΟΧ) (94/25/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1108/93 του Συμβουλίου της 4ης Μαΐου 1993 για ορισμένες λεπτομέρειες εφαρμογής των διμερών γεωργικών συμφωνιών που συνήφθησαν μεταξύ της Κοινότητας, αφενός, και της Αυστρίας, της Φινλανδίας, της Ισλανδίας, της Νορβηγίας και της  Σουηδίας, αφετέρου (1), και ιδίως το άρθρο 1,  Εκτιμώντας:  ότι, βάσει της συμφωνίας μεταξύ της Κοινότητας και της Αυστρίας σχετικά με ορισμένους διακανονισμούς στο γεωργικό τομέα (2) που υπεγράφη στις 2 Μαΐου 1992, τα δύο συμβαλλόμενα μέρη συμφωνούν, εντός του ορίου των δασμολογικών ποσοστώσεων, για αμοιβαίες  δασμολογικές ποσοστώσεις για ορισμένους οίνους- ότι η συμφωνία αυτή αντικατέστησε τη συμφωνία μεταξύ της Κοινότητας και της Αυστρίας σχετικά με την αμοιβαία παροχή δασμολογικών ποσοστώσεων για ορισμένους οίνους ποιότητας που υπεγράφη στις 23 Δεκεμβρίου  1988- ότι, με άλλη ανταλλαγή επιστολών που υπεγράφη επίσης στις 23 Δεκεμβρίου 1988, έχουν καθορισθεί οι τεχνικές λεπτομέρειες όσον αφορά τις βεβαιώσεις καταγωγής των οίνων που επωφελούνται των δασμολογικών ποσοστώσεων- ότι η συμφωνία επί του Ευρωπαϊκού Οικονομικού Χώρου, εφεξής ονομαζομένη "συμφωνία ΕΟΧ", υπεγράφη μεταξύ της Κοινότητας και των κρατών μελών της, αφενός, και των κρατών της Ευρωπαϊκής Ζώνης Ελευθέρων Συναλλαγών, αφετέρου- ότι, σε εφαρμογή του πρωτοκόλλου  47 όσον αφορά την κατάργηση των τεχνικών εμποδίων στις συναλλαγές των αμπελοοινικών προϊόντων, το ενδοκοινοτικό καθεστώς των συνοδευτικών εγγράφων, όσον αφορά τον οίνο, που αναφέρεται στον κανονισμό (ΕΟΚ) αριθ. 986/89 της Επιτροπής (3), όπως  τροποποιήθηκε τελευταία από τον κανονισμό (ΕΟΚ) αριθ. 592/91 (4), θα επεκταθεί στον ΕΟΧ- ότι πρέπει, προκειμένου να ληφθεί υπόψη η νέα αυτή κατάσταση, να προβλεφθούν οι νέες λεπτομέρειες όσον αφορά τη βεβαίωση καταγωγής που θα υποβληθεί για τους οίνους  που μπορούν να επωφεληθούν των δασμολογικών ποσοστώσεων- ότι ενδείκνυται, συνεπώς, να αντικατασταθεί η προαναφερθείσα ανταλλαγή τεχνικών επιστολών της 23ης Δεκεμβρίου 1988 με νέα ανταλλαγή επιστολών- ότι τα μέτρα που προβλέπονται στην ανταλλαγή επιστολών μεταξύ της Κοινότητας και της Αυστρίας που επισυνάπτονται στην παρούσα απόφαση, είναι σύμφωνα με τη γνώμη της Επιτροπής Διαχειρίσεως Οίνων,  ΑΠΟΦΑΣΙΖΕΙ:   Άρθρο 1  Εγκρίνεται η ανταλλαγή επιστολών μεταξύ της Ευρωπαϊκής Κοινότητας και της Δημοκρατίας της Αυστρίας σχετικά με το διμερή διακανονισμό όσον αφορά τις αμοιβαίες δασμολογικές ποσοστώσεις για ορισμένους οίνους.  Το κείμενο ανταλλαγής επιστολών επισυνάπτεται στην παρούσα απόφαση (5).   Άρθρο 2  Το κείμενο της ανταλλαγής επιστολών που αναφέρεται στο άρθρο 1 δημοσιεύεται στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 6 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 113 της 7. 5. 1993, σ. 1.  (2) ΕΕ αριθ. L 109 της 1. 5. 1993, σ. 6.  (3) ΕΕ αριθ. L 106 της 18. 4. 1989, σ. 1.  (4) ΕΕ αριθ. L 66 της 13. 3. 1991, σ. 13.  (5) Ανταλλαγείσες επιστολές της 20ής Δεκεμβρίου 1993.


title: Απόφαση του Συμβουλίου, της 1ης Δεκεμβρίου 2009 , για τον διορισμό του γενικού γραμματέα του Συμβουλίου της Ευρωπαϊκής Ένωσης

text:
               9.12.2009

               EL

               Επίσημη Εφημερίδα της Ευρωπαϊκής Ένωσης

               L 322/37

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 1ης Δεκεμβρίου 2009
   για τον διορισμό του γενικού γραμματέα του Συμβουλίου της Ευρωπαϊκής Ένωσης
   (2009/911/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης και ιδίως το άρθρο 240 παράγραφος 2, πρώτο εδάφιο,
   Εκτιμώντας ότι πρέπει να διορισθεί ο γενικός γραμματέας του Συμβουλίου,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Pierre de BOISSIEU διορίζεται γενικός γραμματέας του Συμβουλίου της Ευρωπαϊκής Ένωσης για την περίοδο από 1 Δεκεμβρίου 2009 έως την επομένη της Συνόδου του Ευρωπαϊκού Συμβουλίου του Ιουνίου 2011.
   Άρθρο 2
   Η παρούσα απόφαση κοινοποιείται στον κ. Pierre de BOISSIEU από τον Πρόεδρο του Συμβουλίου.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 1 Δεκεμβρίου 2009.

            Για το Συμβούλιο

            Η Πρόεδρος

         B. ASK


Avis juridique important

|

31993D0137

93/137/Ευρατόμ, ΕΟΚ: Απόφαση του Συμβουλίου της 2ας Μαρτίου 1993 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 056 της 09/03/1993 σ. 0037 - 0037

ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Μαρτίου 1993 για το διορισμό μέλους της Οικονομικής και Κοινωνικής Επιτροπής(93/137/Ευρατόμ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193, 194 και 195,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165, 166 και 167,  τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,  την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),  Επειδή, μετά την παραίτηση του κ. Francois Ceyrac που γνωστοποιήθηκε στο Συμβούλιο στις 16 Οκτωβρίου 1992, έχει κενωθεί μία θέση μέλους της επιτροπής αυτής,  Έχοντας υπόψη τις υποψηφιότητες που υπέβαλε η γαλλική κυβέρνηση στις 23 Νοεμβρίου 1992,  Αφού έλαβε τη γνώμη της Επιτροπής των Ευρωπαϊκών Κοινοτήτων,  ΑΠΟΦΑΣΙΖΕΙ:  Άρθρο μόνο  Ο κ. Jean Gautier διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Francois Ceyrac και για την υπόλοιπη διάρκεια της θητείας του τελευταίου, δηλαδή έως τις 20 Σεπτεμβρίου 1994.  Βρυξέλλες, 2 Μαρτίου 1993.  Για το Συμβούλιο Ο Πρόεδρος J. TROJBORG (1) ΕΕ αριθ. L 290 της 23. 10. 1990, σ. 13.


title: Απόφαση (ΚΕΠΠΑ) 2017/83 του Συμβουλίου, της 16ης Ιανουαρίου 2017, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

text:
               17.1.2017

               EL

               Επίσημη Εφημερίδα της Ευρωπαϊκής Ένωσης

               L 12/92

         ΑΠΌΦΑΣΗ (ΚΕΠΠΑ) 2017/83 ΤΟΥ ΣΥΜΒΟΥΛΊΟΥ
   της 16ης Ιανουαρίου 2017
   για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (1), και ιδίως το άρθρο 23 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 26 Ιουλίου 2010 το Συμβούλιο εξέδωσε την απόφαση 2010/413/ΚΕΠΠΑ.

               (2)

               Σύμφωνα με το άρθρο 26 παράγραφος 3 της απόφασης 2010/413/ΚΕΠΠΑ, το Συμβούλιο προέβη σε επανεξέταση του καταλόγου των κατονομαζόμενων προσώπων και οντοτήτων που περιέχεται στο παράρτημα II της εν λόγω απόφασης.

               (3)

               Αρκετές οντότητες θα πρέπει να διαγραφούν από τον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα II της απόφασης 2010/413/ΚΕΠΠΑ.

               (4)

               Κατόπιν των αποφάσεων του Γενικού Δικαστηρίου στις υποθέσεις T-182/13 (2), T-433/13 (3), T-158/13 (4), T-5/13 (5), T-45/14 (6) και T-539/14 (7), καθώς και στις συνεκδικασθείσες υποθέσεις T-423/13 και T-64/14 (8), οι Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH, Naser Bateni, North Drilling Company και Good Luck Shipping Company LLC δεν περιλαμβάνονται στον κατάλογο του παραρτήματος II της απόφασης 2010/413/ΚΕΠΠΑ με τα πρόσωπα και τις οντότητες που υπόκεινται σε περιοριστικά μέτρα.

               (5)

               Κατόπιν των αποφάσεων του Δικαστηρίου στις υποθέσεις C-176/13 (9) και C-200/13 P (10), η Bank Mellat και η Bank Saderat Iran δεν περιλαμβάνονται στον κατάλογο του παραρτήματος II της απόφασης 2010/413/ΚΕΠΠΑ με τα πρόσωπα και τις οντότητες που υπόκεινται σε περιοριστικά μέτρα. Κατά συνέπεια, και για την ασφάλεια δικαίου, η καταχώριση στο εν λόγω παράρτημα η οποία αφορά την Bank Saderat plc (London) θα πρέπει να διαγραφεί.

               (6)

               Η απόφαση 2010/413/ΚΕΠΠΑ πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2010/413/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την επομένη της ημερομηνίας δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Ιανουαρίου 2017.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 195 της 27.7.2010, σ. 39.

      (2)  Απόφαση του Γενικού Δικαστηρίου της 10ης Ιουλίου 2014, Moallem Insurance Co. κατά Συμβουλίου της Ευρωπαϊκής Ενώσεως, T-182/13, ECLI:EU:T:2014:624.

      (3)  Απόφαση του Γενικού Δικαστηρίου της 5ης Μαΐου 2015, Petropars Iran Co., και άλλοι κατά του Συμβουλίου της Ευρωπαϊκής Ένωσης, T-433/13, ECLI:EU:T:2015:255.

      (4)  Απόφαση του Γενικού Δικαστηρίου της 15ης Σεπτεμβρίου 2015, Iranian Aluminium Co. (Iralco) κατά Συμβουλίου της Ευρωπαϊκής Ένωσης, T-158/13, ECLI:EU:T:2015:634.

      (5)  Απόφαση του Γενικού Δικαστηρίου της 18ης Σεπτεμβρίου 2015, Iran Liquefied Natural Gas Co. κατά Συμβουλίου της Ευρωπαϊκής Ένωσης, T-5/13, ECLI:EU:T:2015:644.

      (6)  Απόφαση του Γενικού Δικαστηρίου της 18ης Σεπτεμβρίου 2015, HTTS Hanseatic Trade Trust & Shipping GmbH και Naser Bateni κατά Συμβουλίου της Ευρωπαϊκής Ένωσης, T-45/14, ECLI:EU:T:2015:650.

      (7)  Απόφαση του Γενικού Δικαστηρίου της 19ης Νοεμβρίου 2015, North Drilling Co. κατά Συμβουλίου της Ευρωπαϊκής Ένωσης, T-539/14, ECLI:EU:T:2015:871.

      (8)  Απόφαση του Γενικού Δικαστηρίου της 24ης Μαΐου 2016, Good Luck Shipping LLC κατά Συμβουλίου της Ευρωπαϊκής Ένωσης, T-423/13 και T-64/14, ECLI:EU:T:2016:308.

      (9)  Απόφαση του Δικαστηρίου της 18ης Φεβρουαρίου 2016, Συμβούλιο της Ευρωπαϊκής Ένωσης κατά Bank Mellat, C-176/13 P, ECLI:EU:C:2016:96.

      (10)  Απόφαση του Δικαστηρίου της 21ης Απριλίου 2016, Συμβούλιο της Ευρωπαϊκής Ένωσης κατά Bank Saderat Iran,. C-200/13 P, ECLI:EU:C:2016:284.

      ΠΑΡΑΡΤΗΜΑ
      Οι καταχωρίσεις που αφορούν τις οντότητες που απαριθμούνται κατωτέρω διαγράφονται από τον κατάλογο που περιλαμβάνεται στο παράρτημα II, μέρος I.Β της απόφασης 2010/413/ΚΕΠΠΑ:
      I.   Πρόσωπα και οντότητες που ενέχονται σε δραστηριότητες πυρηνικών ή βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν.

      B.   Οντότητες

                     «7.

                     α) Bank Saderat plc (London)

                     48.

                     Neka Novin (a.k.a. Niksa Nirou)

                     65.

                     West Sun Trade GmbH

                     159.

                     Oil Industry Pension Fund Investment Company (OPIC)».


Avis juridique important

|

31982D0435

82/435/EOK: Απόφαση τού Συμβουλίου τής 21ης Ιουνίου 1982 περί χορηγήσεως επείγουσας επισιτιστικής βοήθειας σέ σιτηρά στούς πληθυσμούς πού υφίστανται τίς συνέπειες τών γεγονότων στό Λίβανο

Επίσημη Εφημερίδα αριθ. L 193 της 03/07/1982 σ. 0036 - 0036

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Ιουνίου 1982  περί χορηγήσεως επείγουσας επισιτιστικής βοήθειας σε σιτηρά στους πληθυσμούς που υφίστανται τις συνέπειες των γεγονότων στο Λίβανο  (82/435/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι το Συμβούλιο με την απόφαση 82/270/ΕΟΚ (1), στο πλαίσιο του προγράμματος επισιτιστικής βοήθειας σε σιτηρά για το 1982, διαφύλαξε ορισμένες ποσότητες σιτηρών για επείγουσες ενέργειες και άλλες απρόοπτες καταστάσεις·  ότι υπάρχουν πάντοτε διαθέσιμες ποσότητες σιτηρών στο πλαίσιο αυτού του αποθέματος·  ότι η Κοινότητα έλαβε αίτηση για ενέργεια επείγουσας επισιτιστικής βοηθείας υπέρ των πληθυσμών που υφίστανται τις συνέπειες των γεγονότων στο Λίβανο·  ότι η Κοινότητα θα πρέπει να απαντήσει ευνοϊκά στην αίτηση αυτή,  ΑΠΟΦΑΣΙΖΕΙ:  Άρθρο μόνο  Παρέχεται επείγουσα επισιτιστική βοήθεια σε σιτηρά, στο πλαίσιο του αποθέματος του προγράμματος επισιτιστικής βοήθειας σε σιτηρά για το 1982, ως εξής:  1.2.3 //   //   //   // Δικαιούχος   // Ποσότητα  // Όροι παραδόσεως  //   //   //   // Πληθυσμοί του Λιβάνου και άλλοι  // 20 000 τόνοι  // cif  //   //   //  Έγινε στο Λουξεμβούργο, στις 21 Ιουνίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 120 της 1. 5. 1982, σ. 27.


title: Απόφαση (ΕΕ) 2015/1209 του Συμβουλίου, της 20ής Ιουλίου 2015, για τον διορισμό μέλους του Ελεγκτικού Συνεδρίου

text:
               24.7.2015

               EL

               Επίσημη Εφημερίδα της Ευρωπαϊκής Ένωσης

               L 196/14

         ΑΠΌΦΑΣΗ (ΕΕ) 2015/1209 ΤΟΥ ΣΥΜΒΟΥΛΊΟΥ
   της 20ής Ιουλίου 2015
   για τον διορισμό μέλους του Ελεγκτικού Συνεδρίου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 286 παράγραφος 5,
   Έχοντας υπόψη την πρόταση του Βασιλείου της Δανίας,
   Έχοντας υπόψη τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 24 Ιανουαρίου 2012 το Συμβούλιο εξέδωσε την απόφαση 2012/60/ΕΕ (1) για τον διορισμό επτά μελών του Ελεγκτικού Συνεδρίου μέχρι τις 28 Φεβρουαρίου 2018.

               (2)

               Την 1η Φεβρουαρίου 2015 μία θέση κατέστη κενή, λόγω του θανάτου του κ. Henrik OTBO.

               (3)

               Θα πρέπει, συνεπώς, να διοριστεί ένα νέο μέλος για το υπόλοιπο της θητείας του κ. OTBO,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κ. Bettina Michelle JAKOBSEN διορίζεται μέλος του Ελεγκτικού Συνεδρίου για την περίοδο από 1ης Σεπτεμβρίου 2015 έως 28 Φεβρουαρίου 2018.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 20 Ιουλίου 2015.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2012/60/ΕΕ του Συμβουλίου, της 24ης Ιανουαρίου 2012, για τον διορισμό επτά μελών του Ελεγκτικού Συνεδρίου (ΕΕ L 30 της 2.2.2012, σ. 18).


Avis juridique important

|

31983D0162

83/162/ΕΟΚ: Απόφαση του Συμβουλίου της 18ης Απριλίου 1983 για την περάτωση της διαδικασίας αντιντάμπινγκ σχετικά με τις εισαγωγές ακρυλονιτριλίου καταγωγής Ηνωμένων Πολιτειών της Αμερικής

Επίσημη Εφημερίδα αριθ. L 101 της 20/04/1983 σ. 0029 - 0033

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Απριλίου 1983  για την περάτωση της διαδικασίας αντιντάμπινγκ σχετικά με τις εισαγωγές ακρυλονιτριλίου καταγωγής Ηνωμένων Πολιτειών της Αμερικής  (83/162/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 9,  την πρόταση της Επιτροπής, που υποβλήθηκε ύστερα από διαβουλεύσεις στο πλαίσιο της επιτροπής που έχει συσταθεί με τον εν λόγω κανονισμό,  Εκτιμώντας:  Α. Διαδικασία  ότι, τον Απρίλιο του 1982, υποβλήθηκε στην Επιτροπή καταγγελία από το Ευρωπαϊκό Συμβούλιο των Ομοσπονδιών Χημικής Βιομηχανίας (CEFIC), για λογαριασμό της μεγάλης πλειοψηφίας των κοινοτικών παραγωγών ακρυλονιτριλίου, που αντιπροσωπεύουν το 90 % περίπου της παραγωγής του προϊόντος αυτού στην Κοινότητα·  ότι η καταγγελία αυτή περιείχε αποδεικτικά στοιχεία για την ύπαρξη πρακτικής ντάμπινγκ και σημαντικής ζημίας που απέρεε από αυτήν· ότι τα στοιχεία αυτά κρίθηκαν επαρκή για να δικαιολογήσουν την έναρξη διαδικασίας· ότι, κατά συνέπεια, η Επιτροπή γνωστοποίησε, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας αντιντάμπινγκ σχετικά με τις εισαγωγές στην Κοινότητα ακρυλονιτριλίου που υπάγεται στην κλάση ex 29.27 του Κοινού Δασμολογίου και αντιστοιχεί στον κώδικα NIMEXE 29.27-10, καταγωγής Ηνωμένων Πολιτειών της Αμερικής, και άρχισε σχετική έρευνα·  ότι η Επιτροπή ενημέρωσε επίσημα τους προφανώς ενδιαφερόμενους εισαγωγείς και εξαγωγείς, καθώς και την αμερικανική κυβέρνηση·  ότι η Επιτροπή έδωσε τη δυνατότητα σε όλα τα ενδιαφερόμενα μέρη να γνωστοποιήσουν εγγράφως την άποψή τους ή να ζητήσουν ακρόαση·  ότι οι περισσότεροι από τους αμερικανούς εξαγωγείς και αρκετοί από τους προφανώς ενδιαφερόμενους εισαγωγείς επωφελήθηκαν από την ευκαιρία να γνωστοποιήσουν εγγράφως τις απόψεις τους· ότι, ιδιαίτερα, ένας από τους εξαγωγείς, και συγκεκριμένα η Vistron Corporation, Cleveland, Ohio, ζήτησε και έγινε δεκτό να εκφράσει προφορικά την άποψή του·  ότι ένας σημαντικός τελικός χρήστης ακρυλονιτριλίου, και συγκεκριμένα η Courtaulds Ltd, Coventry, Ηνωμένο Βασίλειο, επωφελήθηκε από την ευκαιρία να γνωστοποιήσει εγγράφως και προφορικά τις απόψεις του· ότι η Comite international de la rayonne et de la fibre synthetique γνωστοποίησε, επίσης, γραπτά την άποψή της·  ότι, για τον προκαταρκτικό καθορισμό του ντάμπινγκ και της ζημίας, η Επιτροπή προσπάθησε να συγκεντρώσει και να επαληθεύσει όλες τις πληροφορίες που έκρινε αναγκαίες, και ότι προέβη σε επιτόπιους ελέγχους στις ακόλουθες εταιρείες:  - κοινοτικοί παραγωγοί:  - CdF Chimie - Norsolor, Paris La Defense,  - Erdoelchemie GmbH, Cologne,  - ANIC, Milan,  - Montedipe, Milan,  - Border Chemicals, Londres,  - Monsanto Europe SA, Bruxelles,  - DMS Marketing Centre Cemicals and Polymers, nv, Urmond,  - εξαγωγείς:  - Dupont de Nemours, Wilmington, Delaware,  - Vistron Corporation, Cleveland, Ohio,  - Monsanto, Saint-Louis, Missouri,  - ICC Industries, Inc., New York,  - Fallek Chemicals Corp., New York·  ότι η Επιτροπή ζήτησε και έλαβε λεπτομερείς γραπτές παρατηρήσεις για τα ζητήματα του ντάμπινγκ, της ζημίας και των αιτιών της, αφενός από τους προσφεύγοντες παραγωγούς της Κοινότητας και αφετέρου από τους περισσότερους αμερικανούς εξαγωγείς και ορισμένους εισαγωγείς· ότι οι πληροφορίες, που συγκεντρώθηκαν με τον τρόπο αυτό, επαληθεύτηκαν όσον ήταν αναγακίο από την Επιτροπή·  ότι η περίοδος έρευνας που χρησιμοποίησε η Επιτροπή για τον καθορισμό της ενδεχόμενης ύπαρξης ντάμπινγκ αντιστοιχούσε σε δωδεκάμηνη περίοδο που έληγε στις 31 Μαρτίου 1982·  Β. Κανονική αξία  ότι για να καθορίσει την ενδεχόμενη ύπαρξη ντάμπινγκ στις εισαγωγές καταγωγής Ηνωμένων Πολιτειών της Αμερικής η Επιτροπή, για τον προσδιορισμό της κανονικής αξίας, ζήτησε από τους εξαγωγείς να της γνωστοποιήσουν λεπτομέρειες σχετικά με τις πωλήσεις τους κατά την περίοδο έρευνας στην εσωτερική αμερικανική αγορά σε πελάτες που δεν συνδέονται επιχειρηματικά μαζί τους ή λεπτομέρειες σχετικά με το παραγωγικό κόστος τους·  ότι, για να καθοριστεί, επομένως, η ενδεχόμενη πρακτική ντάμπινγκ από τους αμερικανούς εξαγωγείς, η Επιτροπή προσδιόρισε την κανονική αξία με βάση την τριμηνιαία σταθμισμένη τιμή πώλησης fob -τόπος παραγωγής του ακρυλονιτριλίου- που πωλείται στην εσωτερική αμερικανική αγορά σε πελάτες που δεν συνδέονται επιχειρηματικά με τους παραγωγούς · ότι για την Dupont de Nemours, που αρνήθηκε να γνωστοποιήσει τόσο τις τιμές των πωλήσεών της στην εσωτερική αγορά όσο και λεπτομέρειες για το κόστος παραγωγής της, η Επιτροπή θεώρησε ότι, και για να μην ενθαρρυνθεί η άρνηση συνεργασίας, η κανονική αξία θα έπρεπε να προσδιοριστεί τριμηνιαία με βάση την υψηλότερη κανονική αξία που είχε καθοριστεί για τους άλλους παραγωγούς που πραγματοποιούν εξαγωγές προς την Κοινότητα· ότι, όσον αφορά τους εξαγωγείς που δεν πραγματοποιούν πωλήσεις στην εσωτερική αγορά, η κανονική αξία προσδιορίστηκε με βάση τον τριμηνιαίο μέσο όρο των τιμών πώλησης στην αμερικανική αγορά από τους άλλους εξαγωγείς·  Γ. Τιμή εξαγωγής  ότι, όσον αφορά τις τιμές εξαγωγής, η Επιτροπή έλαβε υπόψη τις τιμές που πραγματικά πληρώνονται ή χρεώνονται κατά την εξαγωγή προς την Κοινότητα, όπως προέκυψαν από τους ελέγχους των δικαιολογητικών των εξαγωγέων· ότι έγιναν ορισμένες συνήθεις προσαρμογές με τρόπο ώστε να υπολογιστεί η τιμή εξαγωγής στο στάδιο fob· ότι με τον τρόπο αυτό η Επιτροπή έλαβε υπόψη, με βάση εξακριβωμένες πληροφορίες, τους όρους πληρωμής, τα έξοδα μεταφοράς μέχρι τα κοινοτικά σύνορα και τα συναφή έξοδα, όπως ασφάλιστρα και ενδεχόμενα έξοδα εναποθήκευσης·  ότι η Επιτροπή συμπεριέλαβε στους υπολογισμούς της τιμής εξαγωγής το σύνολο των αποστολών ακρυλονιτριλίου προς την Κοινότητα που αποτελέσαν αντικείμενο συναλλαγών κατά τη διάρκεια της περιόδου έρευνας·  ότι, ως προς το θέμα αυτή, η Vistron Corporation πρόβαλε το επιχείρημα ότι οι συναλλαγές που πραγματοποιήθηκαν υπό καθεστώς τελειοποίησης προς επανεξαγωγή, με την κάλυψη του τελωνειακού δηλωτικού Τ1, δεν έπρεπε, σύμφωνα με τον κανονισμό (ΕΟΚ) αριθ. 3017/79, να ληφθούν υπόψη για τον υπολογισμό των τιμών εξαγωγής · ότι επιπλέον, σύμφωνα με την εταιρεία αυτή, η λήψη υπόψη των συναλλαγών αυτών για τον υπολογισμό των περιθωρίων ντάμπινγκ θα αντέβαινε στο άρθρο VI της Γενικής Συμφωνίας Δασμών και Εμπορίου (GATT) και στο άρθρο 2 του κώδικα αντιντάμπινγκ (συμφωνία σχετικά με την εφαρμογή του άρθρου VI της GATT του 1979)·  ότι η Επιτροπή θεωρεί ότι δεν πρέπει να αποκλειστούν από τη βάση υπολογισμού οι συναλλαγές που πραγματοποιήθηκαν με την κάλυψη του τελωνειακού δηλωτικού Τ1, για τις οποίες ισχύει προσωρινή αναστολή της καταβολής των δασμών, και τούτο για τους ακόλουθους λόγους αρχής:  - καταρχήν, δεν αποκλείεται ότι είναι δυνατόν οι κοινοτικοί παραγωγοί να έχουν υποστεί ζημία εκ του λόγου ότι οι εισαγωγές αυτές έγιναν με προσωρινή αναστολή της καταβολής δασμών, είτε ιδίως από έμμεσες επιπτώσεις επί των τιμών στην κοινοτική αγορά είτε εξαιτίας του περιορισμού των διεξόδων που προσφέρονται στους κοινοτικούς παραγωγούς,  - ότι, επιπλέον, η εξαίρεση των εισαγωγών που καλύπτονται από το Τ1 από τη βάση υπολογισμού των τιμών εξαγωγής, θα προσέφερε αξιοσημειώτες δυνατότητες εκτροπής από τις διαδικασίες αντιντάμπινγκ, εφόσον η θέση των εμπορευμάτων αυτών στην κυκλοφορία (ή η επανεξαγωγή τους) είναι πολύ δύσκολο να εξακριβωθεί στην πράξη και αυτό τόσο από την πλευρά της Επιτροπής όσο και από την πλευρά των ίδιων των Κρατών μελών·  ότι ο κώδικας αντιντάμπινγκ και η κοινοτική νομοθεσία περιορίζουν την είσπραξη δασμών αντιντάμπινγκ μόνο στα εμπορεύματα που εισάγονται και καταναλώνονται στη χώρα εισαγωγής · ότι, όσον αφορά τον καθορισμό της ύπαρξης πρακτικής ντάμπινγκ, ο κώδικας αντι ντάμπινγκ και ο κανονισμός (ΕΟΚ) αριθ. 3017/79 προσδιορίζουν ότι ο υπολογισμός πρέπει να βασίζεται όχι πάνω στις τιμές εισαγωγής άλλά στις τιμές εξαγωγής, υποδηλώνοντας έτσι ότι το σύνολο των συναλλαγών κατά την εξαγωγή πρέπει να λαμβάνεται υπόψη·  Δ. Σύγκριση  ότι, επομένως, ο καθορισμός του ντάμπινγκ έγινε με βάση μια σύγκριση, συναλλαγή προς συναλλαγή, μεταξύ των κανονικών αξιών που είχαν προηγουμένως καθοριστεί, στο στάδιο fob, και των τιμών εξαγωγής προς την Κοινότητα, στο ίδιο στάδιο, που εφαρμόστηκαν κατά τη διάρκεια της περιόδου έρευνας· ότι έγινε τριμηνιαία σύγκριση, με τη χρησιμοποίηση σταθμισμένων μέσων όρων, όπου αυτό ήταν πρόσφορο·  ότι η Vistron Corporation, αν και γνωστοποίησε τις λεπτομέρειες των πωλήσεών της στην εσωτερική αγορά, και το παραγωγικό κόστος της, ισχυρίστηκε ότι οι τιμές των πωλήσεών της στην εσωτερική αμερικανική αγορά δεν συγκρίνονταν με τις τιμές εξαγωγής προς την Κοινότητα· ότι, σύμφωνα με την εταιρεία αυτή, η αμερικανική αγορά χαρακτηρίζεται από συναλλαγές που εντάσσονται σε μακροπρόθεσμες ή μεσοπρόθεσμες συμβάσεις, ενώ οι εξαγωγικές αγορές, και ιδίως η κοινοτική αγορά, είναι αγορές spot και ότι κατά συνέπεια, σύμφωνα με τη Vistron Corporation, η κανονική αξία θα έπρεπε να υπολογιστεί είτε με βάση τις τιμές εξαγωγής αμερικανικού ακρυλονιτριλίου προς τρίτες χώρες είτε με τη χρησιμοποίηση κατασκευασμένης αξίας, είτε με τη διόρθωση των τιμών πώλησης που καταχωρούνται στην εσωτερική αγορά με τα ποσά που θα ήταν αναγκαία για την αποκατάσταση της δυνατότητας σύγκρισης των τιμών·  ότι, μετά από λεπτομερή εξέταση της επιχειρηματολογίας που προβλήθηκε από τη Vistron, η Επιτροπή κρίνει ότι οι τιμές για τις οποίες πραγματοποίησε έλεγχο, τόσο στην αμερικανική αγορά ακρυλονιτριλίου όσο και κατά την εξαγωγή προς την Κοινότητα, είναι, κατ' ουσία, συγκρίσιμες, γιατί αντιστοιχούν και στις δύο περιπτώσεις σε κανονικές εμπορικές συναλλαγές· ότι, επιπλέον, οι προσαρμογές της κανονικής αξίας που ζητήθηκαν από τη Vistron, που υποτίθεται ότι αντιπροσωπεύουν μείωση του «κόστους υποδομής» της οποίας θα επωφελείτο η εταιρεία αυτή και οι αμερικανοί πελάτες της, εάν η εσωτερική αγορά ήταν επίσης αγορά spot, δεν είναι δυνατό να γίνουν αποδεκτές διότι δεν αντιστοιχούν σε διαφορές στους όρους πώλησης που να έχουν άμεση σχέση με τις εξεταζόμενες πωλήσεις·  ότι συνεπώς η Επιτροπή, και υπό το φως των πληροφοριών που έχει στη διάθεσή της, δεν διαπίστωσε μεταξύ του ακρυλονιτριλίου που πωλείται στην αμερικανική αγορά και του ακρυλονιτριλίου που εξάγεται στην Κοινότητα διαφορές οι οποίες ως προς τα φυσικά χαρακτηριστικά, τις ποσότητες, τους όρους και τις λεπτομέρειες πωλήσεως, ή του εμπορικού σταδίου, θα μπορούσαν να επηρεάσουν σημαντικά τη δυνατότητα σύγκρισης των τιμών· ότι οι μόνες προσαρμογές που πραγματοποιήθηκαν ήταν οι συνήθεις προσαρμογές (όροι πληρωμής, έξοδα μεταφοράς και συναφή έξοδα) που επέτρεπαν την αναγωγή της σύγκρισης στο στάδιο fob - τόπος παραγωγής·  Ε. Περιθώρια  ότι η εξέταση των στοιχείων που αναφέρθηκαν παραπάνω απέδειξε την ύπαρξη πρακτικής ντάμπινγκ σε ό,τι αφορά τις εισαγωγές, καταγωγής Ηνωμένων Πολιτειών της Αμερικής που αποτέλεσαν αντικείμενο της έρευνας·  ότι οι πρακτικές αυτές ντάμπινγκ υπήρξαν πεισσότερο ή λιγότερο σημαντικές, ανάλογα με τους εξαγωγείς· ότι προσδιορίστηκε για καθέναν από τους εξαγωγείς περιθώριο ντάμπινγκ ίσο με τη διαφορά μεταξύ της κανονικής αξίας που καθορίστηκε πιο πάνω και της τιμής εξαγωγής ακρυλονιτριλίου προς την Κοινότητα· ότι διαπιστώθηκαν τα ακόλουθα περιθώρια ντάμπινγκ εκφρασμένα σε πσοστά επί των τιμών «ελεύθερο στα κοινοτικά σύνορα» πριν τον εκτελωνισμό, για τους διάφορους εξαγωγείς:  - Fallek Chemical Corporation:  καμία εξαγωγή αμερικανικού ακρυλονιτρίου κατά τη διάρκεια της περιόδου έρευνας,  - ICC Industries:  περιθώρια ντάμπινγκ από 10,7 έως 15 %, με σταθμισμένο μέσο όρο 12,76 %,  - Dupont de Nemours:  περιθώρια ντάμπινγκ από 10,68 έως 16,51 %, με σταθμισμένο μέσο όρο 13,67 %,  - Monsanto Company:  περιθώρια ντάμπινγκ από 1 έως 22,8 %, με σταθμισμένο μεσο όρο 11,5 %,  - Vistron Corporation:  περιθώρια ντάμπινγκ από 11,52 έως 20,07 %, με σταθμισμένο μέσο όρο 16,41 %·  ΣΤ. Ζημία  ότι, όσον αφορά τη ζημία που προκλήθηκε ενδεχομένως σ' αυτόν τον κλάδο της κοινοτικής βιομηχανίας από τις εισαγωγές αμερικανικού ακρυλονιτριλίου που αποτέλεσαν αντικείμενο ντάμπινγκ, προκύπτει από τις πληροφορίες που συγκέντρωσε η Επιτροπή ότι ο συνολικός όγκος των εισαγωγών αυτών στην Κοινότητα -τόσο για τη διάθεσή τους στην κατανάλωση όσο και υπό τελωνειακό καθεστώς αναστολής της καταβολής δασμών- αυξήθηκε από 28 143 τόνους το 1978 σε 54 251 τόνους το 1979, για να κατέβει στη συνέχεια σε .... (1) τόνους το 1981 και να αυξηθεί και πάλι σε .... τόνους κατά τη διάρκεια του πρώτου τριμήνου του 1982· ότι το σχετικό μερίδιο της αγοράς των εισαγωγών αυτών αυξήθηκε από 3,3 % το 1978 σε 4,9 % το 1981, και από 5,8 σε 9,5 % στην ελεύθερη αγορά μόνον·  ότι, ανάλογα με το έτος, ποσοστό 90 έως 97 % των εισαγωγών αυτών πραγματοποιήθηκαν στο πλαίσιο καθεστώτος τελειοποίησης προς επανεξαγωγή (εισαγωγές Τ1)·  (ότι, όπως προκύπτει από τα αποδεικτικά στοιχεία που διαθέτει η Επιτροπή, οι τιμές μεταπώλησης στην Κοινότητα των εισαγωγών που απετέλεσαν αντικείμενο ντάμπινγκ ήταν μόνο κατά 3 % κατώτερες από τις τιμές που χρεώνονται από τους παραγωγούς της Κοινότητας· ότι όμως οι τιμές μεταπώλησης των εισαγωγών αυτών ήταν χαμηλότερες στο κατώτατο αναγκαίο επίπεδο που επιτρέπει στους κοινοτικούς παραγωγούς να καλύψουν το παραγωγικό κόστος τους·  ότι, όσον αφορά τις ενδεχόμενες επιπτώσεις των εισαγωγών αυτών στην κοινοτική βιομηχανία, από τα αποδεικτικά στοιχεία που διαθέτει η Επιτροπή προκύπτουν τα ακόλουθα:  - οι εισαγωγές αμερικανικού ακρυλονιτριλίου που πραγματοποιήθηκαν με προσωρινή αναστολή της καταβολής των δασμών στο πλαίσιο του καθεστώτος τελειοποίησης προς επανεξαγωγή, οι οποίες αντιπροσώπευαν το 97 % των εισαγωγών καταγωγής Ηνωμένων Πολιτειών της Αμερικής κατά τη διάρκεια της περιόδου έρευνας, επέδρασαν στη μείωση των τιμών της ελεύθερης κοινοτικής αγοράς και αυτό στο βαθμό που, κατά τη διάρκεια των ανά τρίμηνο διαπραγματεύσεων για τις τιμές, οι κύριοι τελικοί χρήστες της Κοινότητας είχαν ως στόχο να μην αγοράσουν κοινοτικό ακρυλονιτρίλιο ακριβότερο από ό,τι θα τους στοίχιζε το αμερικανικό ακρυλονιτρίλιο που θα διετίθετο στην κατανάλωση με (Τ2), δηλαδή στην τιμή των εισαγωγών Τ1 (που αποτελούν αντικείμενο ντάμπινγκ) αυξημένη με τους δασμούς, επίπεδο τιμών που είναι κατώτερο από το όριο αποδοτικής οικονομικά πώλησης για το σύνολο σχεδόν των παραγωγών,  - ο όγκος των εισαγωγών αυτών καταγωγής Ηνωμένων Πολιτειών είτε είναι υπό προσωρινή αναστολή δασμών είτε για διάθεση στην κατανάλωση, μειώνει τη ζήτηση κοινοτικών προϊόντων, από τότε που, όπως στη συγκεκριμένη περίπτωση, οι εισαγωγές αυτές πραγματοποιούνται με χαμηλές τιμές και για αρκετά μακρά περίοδο,  - προκύπτει επομένως ότι οι εισαγωγές αμερικανικού ακρυλονιτριλίου, που πραγματοποιούνται σε μεγάλο βαθμό υπό προσωρινή αναστολή της καταβολής των δασμών, προκαλούν μια ορισμένη ζημία στους κοινοτικούς παραγωγούς,  - ότι, πάντως, αν η παραγωγή των καταγγελλόντων μειώθηκε κατά 5,7 % μεταξύ 1979 και 1981, από 703 276 σε 662 906 τόνους και κατά 25,8 % το σύνολο ων πωλήσεών τους στην κοινοτική αγορά από 658 953 σε 488 806 τόνους κατά διάρκεια της ίδιας περιόδου, η κατάσταση αυτή οφείλεται κυρίως, η Επιτροπή είναι πεπεισμένη, σε άλλους παράγοντες πλην των αμερικανικών εισαγωγών, παράγοντες που μεμονωμένα ή σε συνδυασμό προκαλούν ζημία στην κοινοτική βιομηχανία,  - ειδικότερα, το επίπεδο κατανάλωσης ακρυλονιτριλίου στην ελεύθερη κοινοτική αγορά μειώθηκε από 511 250 τόνους περίπου το 1979 σε ένα εκτιμώμενο επίπεδο 447 400 τόνων το 1981, δηλαδή σημείωσε πτώση κατά 12,5 % ενώ, στην ίδια περίοδο, η συνολική παραγωγική δυναμικότητα της Κοινότητας αυξήθηκε κατά 60 000 τόνους (ήτοι κατά 5 %), πράγμα που υπερέβη κατά πολύ τη μικρή αύξηση της εσωτερικής χρήσης της βιομηχανίας (κατά 16 000 τόνους)· ότι, κατά συνέπεια, το μέσο ποσοστό χρησιμοποίησης των κοινοτικών παραγωγικών δυνατοτήτων κατήλθε από 67 σε 59 %,  - επιπλέον, ο όγκος των εισαγωγών που δεν αποτελούν αντικείμενο ισχυρισμού ύπαρξης ντάμπινγκ αυξήθηκε από 60 322 τόνους το 1978 σε 103 665 τόνους το 1981, ήτοι σημείωσε αύξηση 71,8 %, που ενέτεινε ακόμα περισσότερο την ανισορροπία στην κοινοτική αγορά·  ότι, σύμφωνα με τα παραπάνω, η ισχυρή πτώση της ζήτησης στην ελεύθερη αγορά, η ταυτόχρονη αύξηση των παραγωγικών δυνατοτήτων και η μεγάλη αύξηση των εισαγωγών που δεν αποτέλεσαν αντικείμενο ισχυρισμού ύπαρξης ντάμπινγκ, αποτελούν τις κύριες αιτίες των δυσχερειών που αντιμετωπίζει ο εν λόγω κλάδος της κοινοτικής βιομηχανίας, και ιδίως της πολύ έντονης επιδείνωσης των οικονομικών αποτελεσμάτων των παραγωγών, από τους οποίους το σύνολο σχεδόν υπέστη ιδιαίτερα υψηλές απώλειες σε ό,τι αφορά το ακρυλονιτρίλιο·  ότι επομένως η Επιτροπή, παρότι αναγνωρίζει ότι οι εισαγωγές που αποτελούσαν αντικείμενο ντάμπινγκ προξένησαν ορισμένη ζημία στους κοινοτικούς παραγωγούς, είναι εντούτοις πεισμένη με βάση τα αποδεικτικά στοιχεία που διαθέτει ότι η ζημία αυτή δεν πρέπει να θεωρηθεί, κρινόμενη μεμονωμένα, ως σημαντική·  ότι η πεποίθηση της Επιτροπής ενισχύεται από το γεγονός ότι οι αρχές των Κρατών μελών, που είναι επιφορτισμένες με την έκδοση αδειών εισαγωγών υπό καθεστώς τελειοποίησης, εδώ και αρκετά χρόνια ανανεώνουν τακτικά τις άδειες αυτές, πράγμα που σημαίνει, όπως προβλέπεται και στο άρθρο 5 της οδηγίας 69/73/ΕΟΚ (1), ότι οι εισαγωγές αυτές δεν προκαλούν ζημία στο ουσιαστικό συμφέρον των κοινοτικών παραγωγών·  ότι, εξάλλου, το ακρυλονιτρίλιο αποτελεί τη βασική πρώτη ύλη της βιομηχανίας ακρυλικών ινών, το 40 % του παραγωγικού κόστους της οποίας μπορεί να θεωρηθεί ότι οφείλεται σε αυτό· ότι, λαμβάντας υπόψη και τους αυστηρούς όρους ανταγωνισμού που επικρατούν στην κοινοτική και διεθνή αγορά ακρυλικών ινών, το συμφέρον της Κοινότητας επιβάλλει για την ώρα τη λήψη προστατευτικών μέτρων· ότι, επομένως, δεν είναι αναγκαίο να συνεχιστεί η έρευνα και ότι κρίνεται σκόπιμο να περατωθεί η διαδικασία σχετικά με τις εισαγωγές ακρυλονιτριλίου καταγωγής Ηνωμένων Πολιτειών της Αμερικής·  ότι δύο Κράτη μέλη εξέφρασαν αντιρρήσεις κατά τη διάρκεια των σχετικών διαβουλεύσεων,  ΑΠΟΦΑΣΙΖΕΙ:  Άρθρο μόνο  Περατώνεται η διαδικασία αντιντάμπινγκ σχετικά με τις εισαγωγές ακρυλονιτριλίου καταγωγής Ηνωμένων Πολιτειών της Αμερικής.  Έγινε στο Λουξεμβούργο, στις 18 Απριλίου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. C 84 της 3. 4. 1982, σ. 2.  (1) Εμπιστευτικά στοιχεία.  (1) ΕΕ αριθ. L 58 της 8. 3. 1969, σ. 1.


Avis juridique important

|

41986D0284

86/284/ΕΚΑΧ: Απόφαση των αντιπροσώπων των κυβερνήσεων των κρατών μελών που συνήλθαν στα πλαίσια του Συμβουλίου της 30ής Ιουνίου 1986 σχετικά με το καθεστώς συναλλαγών μεταξύ της Κοινότητας και των συνδεδεμένων υπερπόντιων χωρών και εδαφών, όσον αφορά τα προϊόντα που υπάγονται στην ΕΚΑΧ

Επίσημη Εφημερίδα αριθ. L 175 της 01/07/1986 σ. 0111 - 0111 Φινλανδική ειδική έκδοση: Κεφάλαιο 11 τόμος 11 σ. 0270  Σουηδική ειδική έκδοση: Κεφάλαιο 11 τόμος 11 σ. 0270

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ  ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 30ής Ιουνίου 1986 σχετικά με το καθεστώς συναλλαγών μεταξύ  της Κοινότητας και των συνδεδεμένων υπερπόντιων χωρών και εδαφών, όσον αφορά τα προϊόντα που  υπάγονται στην ΕΚΑΧ (86/284/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ  ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Εκτιμώντας:  ότι τα κράτη μέλη έχουν συνάψει μεταξύ τους τη συνθήκη για την ίδρυση της Ευρωπαϊκής Κοινότητας  Άνθρακα και Χάλυβα 7 ότι το κεφάλαιο Ι του τίτλου Ι του δεύτερου τμήματος της αποφάσεως 86/283/ΕΟΚ  του Συμβουλίου της 30ής Ιουνίου 1986 σχετικά με τη σύνδεση των υπερποντίων χωρών και εδαφών με την  Ευρωπαϊκή Οικονομική Κοινότητα  (1) δεν εφαρμόζεται για τα προϊόντα που υπάγονται στην Ευρωπαϊκή  Κοινότητα Άνθρακα και Χάλυβα, ότι, εντούτοις, ενδείκνυται να διατηρηθούν και να ενισχυθούν οι  συναλλαγές των προϊόντων αυτών μεταξύ των κρατών μελών και των χωρών και εδαφών 7 ότι η παρούσα  απόφαση δεν θίγει σε τίποτα το ειδικό καθεστώς που έχει θεσπίσει η απόφαση 86/50/ΕΚΑΧ των  αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 3ης  Μαρτίου 1986, για τον καθορισμό του καθεστώτος συναλλαγών της Ισπανίας και της Πορτογαλίας με τις  υπερπόντιες χώρες και εδάφη (ΥΧΕ) για τα προϊόντα που υπάγονται στη συνθήκη ΕΚΑΧ  (2) 7 Σε συμφωνία  με την Επιτροπή,  ΑΠΟΦΑΣΙΖΟΥΝ:Άρθρο 1Οι δασμοί που ισχύουν εντός της Κοινότητας  για την εισαγωγή προϊόντων τα οποία υπάγονται στην Ευρωπαϊκή Κοινότητα Άνθρακα και Χάλυβα και  κατάγονται από τις χώρες και εδάφη που απαριθμούνται στο παράρτημα 1 της απόφασης 86/283/ΕΟΚ, καθώς  και οι φορολογικές επιβαρύνσεις ισοδυνάμου αποτελέσματος προς τους δασμούς αυτούς ή η είσπραξη  αυτών των δασμών και επιβαρύνσεων, αναστέλλονται, χωρίς να είναι δυνατόν να παρέχεται ως προς τα  προϊόντα αυτά μεταχείριση ευνοϊκότερη από εκείνη που παρέχουν τα κράτη μέλη μεταξύ τους. Άρθρο  2Τα προαναφερόμενα προϊόντα καταγωγής των κρατών μελών εισάγονται στις χώρες και εδάφη, υπό  προϋποθέσεις ανάλογες προς τις προβλεπόμενες στο κεφάλαιο 1 του τίτλο Ι του δεύτερου τμήματος της  αποφάσεως 86/283/ΕΟΚ. Άρθρο 3Μεταξύ των ενδιαφερομένων κρατών μελών διεξάγονται διαβουλεύσεις,  στην περίπτωση που, κατά τη γνώμη ενός από αυτά, η εφαρμογή των ανωτέρων διατάξεων το καθιστά  αναγκαίο. Άρθρο 4Οι διατάξεις που καθορίζουν τους κανόνες καταγωγής για την εφαρμογή της απόφασης  86/283/ΕΟΚ εφαρμόζονται επίσης και για την παρούσα απόφαση. Άρθρο 5Τα κράτη μέλη ορίζουν με κοινή  συμφωνία τα ενδεχόμενα μέτρα διασφαλίσεως, τα οποία προτείνουν ένα ή περισσότερα κράτη μέλη ή η  Επιτροπή. Άρθρο 6Η παρούσα απόφαση δεν θίγει τις εξουσίες και αρμοδιότητες που απορρέουν από τις  διατάξεις της συνθήκης για την ίδρυση της Ευρωπαϊκής Κοινότητας Άνθρακα και Χάλυβα. Άρθρο 7Η  παρούσα απόφαση εφαρμόζεται μέχρι τις 28 Φεβρουαρίου 1990. Άρθρο 8Τα κράτη μέλη λαμβάνουν κάθε  αναγκαίο μέτρο για την εφαρμογή της παρούσας απόφασης. Άρθρο 9Η παρούσα απόφαση δημοσιεύεται στην  Επίσημη Εφημερίδα των Ευρωπαϊκών Κοινοτήτων συγχρόνως με την απόφαση 86/283/ΕΟΚ. Αρχίζει να ισχύει  συγχρόνως με την απόφαση 86/283/ΕΟΚ. Λουξεμβούργο, 30 Ιουνίου 1986. Για το  Συμβούλιο Ο Πρόεδρος N. SMIT-KROES        (1)  Βλέπε σελίδα 1 της παρούσας  Επίσημης Εφημερίδας. (2)  ΕΕ αριθ. L 63 της 5. 3. 1986, σ. 189.


title: 2014/174/ΚΕΠΠΑ: Απόφαση EUTM Mali/1/2014 της Επιτροπής Πολιτικής και Ασφάλειας, της 18ης Μαρτίου 2014 , σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης EUTM Mali/1/2013

text:
               29.3.2014

               EL

               Επίσημη Εφημερίδα της Ευρωπαϊκής Ένωσης

               L 95/30

         ΑΠΌΦΑΣΗ EUTM MALI/1/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 18ης Μαρτίου 2014
   σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης EUTM Mali/1/2013
   (2014/174/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
   Εκτιμώντας τα ακόλουθα:

               (1)

               Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις δέουσες αποφάσεις για την άσκηση του πολιτικού ελέγχου και της στρατηγικής διεύθυνσης της EUTM Mali, συμπεριλαμβανομένων των αποφάσεων για τον διορισμό των αντίστοιχων διοικητών αποστολής της ΕΕ.

               (2)

               Στις 19 Ιουλίου 2013 η ΕΠΑ εξέδωσε την απόφαση EUTM Mali/1/2013 (2) για τον διορισμό του ταξιάρχου Bruno GUIBERT ως διοικητή αποστολής της ΕΕ για την EUTM Mali.

               (3)

               Στις 15 Φεβρουαρίου 2014 η Γαλλία πρότεινε τον διορισμό του ταξιάρχου Marc RUDKIEWICZ ως νέου διοικητή αποστολής της ΕΕ για την EUTM Mali, σε αντικατάσταση του ταξιάρχου Bruno GUIBERT.

               (4)

               Στις 21 Φεβρουαρίου 2014 η στρατιωτική επιτροπή της ΕΕ συνέστησε να διορίσει η ΕΠΑ τον ταξίαρχο Marc RUDKIEWICZ ως διοικητή αποστολής της ΕΕ για την EUTM Mali, σε αντικατάσταση του ταξιάρχου Bruno GUIBERT.

               (5)

               Η απόφαση EUTM Mali/1/2013 θα πρέπει να καταργηθεί.

               (6)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος Marc RUDKIEWICZ διορίζεται διοικητής αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) από 1ης Απριλίου 2014.
   Άρθρο 2
   Η απόφαση EUTM Mali/1/2013 καταργείται.
   Άρθρο 3
   Η παρούσα απόφαση αρχίζει να ισχύει την 1η Απριλίου 2014.

      Βρυξέλλες, 18 Μαρτίου 2014.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 14 της 18.1.2013, σ. 19.

      (2)  Απόφαση EUTM Mali/1/2013 της Επιτροπής Πολιτικής και Ασφάλειας, της 19ης Ιουλίου 2013, σχετικά με τον διορισμό διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (ΕΕ L 202 της 27.7.2013, σ. 22).


Avis juridique important

|

31997D0251

97/251/ΕΚ: Απόφαση της Επιτροπής της 14ης Απριλίου 1997 για περάτωση της διαδικασίας αντιντάμπινγκ σχετικά με τις εισαγωγές ορισμένων τύπων ηλεκτρονικών μικροκυκλωμάτων γνωστών ως EPROM (διαγραφόμενες προγραμματιζόμενες μνήμες μόνο ανάγνωσης) καταγωγής Ιαπωνίας και για την αναστολή των μέτρων αντιντάμπινγκ που επιβλήθηκαν στις εν λόγω εισαγωγές

Επίσημη Εφημερίδα αριθ. L 099 της 16/04/1997 σ. 0016 - 0020

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Απριλίου 1997 για περάτωση της διαδικασίας αντιντάμπινγκ σχετικά με τις εισαγωγές ορισμένων τύπων ηλεκτρονικών μικροκυκλωμάτων γνωστών ως EPROM (διαγραφόμενες προγραμματιζόμενες μνήμες μόνο ανάγνωσης) καταγωγής Ιαπωνίας και για την αναστολή των μέτρων αντιντάμπινγκ που επιβλήθηκαν στις εν λόγω εισαγωγές (97/251/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών των μελών της Ευρωπαϊκής Κοινότητας (1), και ιδίως το άρθρο 9, το άρθρο 11 παράγραφοι 3 και 7 και το άρθρο 23,Μετά από διαβουλεύσεις στο πλαίσιο της συμβουλευτικής επιτροπής όπως προβλέπεται από τον εν λόγω κανονισμό,Εκτιμώντας τα ακόλουθα:Α. ΔΙΑΔΙΚΑΣΙΑ (1) Τον Μάρτιο του 1991 και τον Οκτώβριο του 1993, η Επιτροπή αποδέχθηκε αναλήψεις υποχρεώσεων που πρότειναν οκτώ εξαγωγείς μνημών EPROM, καταγωγής Ιαπωνίας (2). Με τον κανονισμό (ΕΟΚ) αριθ. 577/91 του Συμβουλίου (3), επιβλήθηκε οριστικός δασμός αντιντάμπινγκ.(2) Τον Ιούνιο του 1995, η Επιτροπή αποφάσισε να αναστείλει τα μέτρα αντιντάμπινγκ για περίοδο εννέα μηνών (4). Η απόφαση αυτή βασίστηκε στη διαπίστωση ότι οι συνθήκες αγοράς μεταβλήθηκαν εξαιτίας της σημαντικής και αυξανόμενης ζήτησης για μνήμες EPROM, ότι οι τιμές αγοράς σταθεροποιήθηκαν σε σχετικά υψηλό επίπεδο και ότι η κοινοτική βιομηχανία δεν υφίστατο πλέον ζημία.(3) Τον Μάρτιο του 1996, με τον κανονισμό (ΕΟΚ) αριθ. 664/96 του Συμβουλίου (5), η αναστολή παρατάθηκε για περίοδο δώδεκα μηνών. Το Συμβούλιο απεφάνθη ότι η παράταση ήταν δικαιολογημένη λόγω του ότι ίσχυαν ευνοϊκές συνθήκες στην αγορά, οι οποίες πιθανώς να συνεχίζονταν και ότι η επανάληψη του ζημιογόνου ντάμπινγκ ως αποτέλεσμα της εν λόγω παράτασης ήταν ως εκ τούτου απίθανη.(4) Κατά τη διάρκεια της περιόδου αναστολής, δημοσιεύθηκε ανακοίνωση για την επικείμενη λήξη ορισμένων μέτρων αντιντάμπινγκ που επιβλήθηκαν στις εισαγωγές μνημών EPROM καταγωγής Ιαπωνίας (που στη συνέχεια αναφέρονται επίσης, ως το «υπό εξέταση προϊόν») (6) 7 τον Οκτώβριο του 1995 η Επιτροπή αποφάσισε, και με δική της πρωτοβουλία να αρχίσει ενδιάμεση επανεξέταση σύμφωνα με το άρθρο 11 παράγραφος 3 του κανονισμού (ΕΚ) αριθ. 3283/94 του Συμβουλίου (7) που αντικαταστάθηκε από τον κανονισμό (ΕΚ) αριθ. 384/96 (που στη συνέχεια αναφέρεται ως «ο βασικός κανονισμός»).(5) Οι λόγοι για την έναρξη της ενδιάμεσης επανεξέτασης ήταν:- ένα σημαντικό νέο στοιχείο ήτοι η διεύρυνση της Ευρωπαϊκής Ένωσης, που οδήγησε, προφανώς, σε σημαντική αύξηση του μεγέθους της κοινοτικής αγοράς για τις μνήμες EPROM, καθώς και σε εμφάνιση νέων ουσιαστικών χρηστών μνημών EPROM,- μια εμφανώς σημαντική εξέλιξη όσον αφορά την τεχνολογία και την εφαρμογή ενός τμήματος του υπό εξέταση προϊόντος που δικαιολογεί τη διενέργεια επανεξέτασης προκειμένου να διευκρινιστεί ο ορισμός του προϊόντος,- η εκτίμηση ότι η ενδιάμεση επανεξέταση ήταν σκόπιμη για τη διερεύνηση της αναγκαιότητας συνέχισης της επιβολής των μέτρων.(6) Δεδομένου ότι η ενδιάμεση επανεξέταση δεν είχε ολοκληρωθεί κατά τη λήξη της περιόδου εφαρμογής των μέτρων, η έρευνα, κατ' εφαρμογή του άρθρου 11 παράγραφος 7 του βασικού κανονισμού κάλυψε, επίσης, τις περιστάσεις επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του εν λόγω κανονισμού.(7) Η Επιτροπή ενημέρωσε επισήμως τους κοινοτικούς παραγωγούς, τους εισαγωγείς και τους Ιάπωνες παραγωγούς που είναι γνωστό ότι ενδιαφέρονται, καθώς και τους εκπροσώπους της Ιαπωνίας σχετικά με την έναρξη της έρευνας και παρέσχε στα ενδιαφερόμενα μέρη τη δυνατότητα να διατυπώσουν γραπτώς τις απόψεις τους και να ζητήσουν ακρόαση.Η Επιτροπή ερεύνησε και επαλήθευσε όλες τις πληροφορίες που θεώρησε αναγκαίες για το σκοπό της έρευνας και, προς τούτο, επισκέφθηκε τις εγκαταστάσεις της SGS-Thomson Microelectronics Srl. (καταγγέλλουσα κοινοτική βιομηχανία βλέπε, επίσης, την ακόλουθη αιτιολογική σκέψη 15).(8) Κατά τη διάρκεια της περιόδου έρευνας, οι ακόλουθες εταιρείες εξήγαγαν το υπό εξέταση προϊόν στην Ευρωπαϊκή Κοινότητα και συνεργάστηκαν με την Επιτροπή κατά την έρευνα επανεξέτασης:- Advanced Micro Devices Inc.,- Fujitsu Limited,- Hitachi Ltd.,- Intel,- Mitsubishi,- Oki Electric Co., Ltd.,- Sanyo Electric Co., Ltd.,- Sharp Corporation,- Texas Instruments,- Toshiba Corporation.Μια εταιρεία, η National Semiconductor Corporation η οποία, κατά τη διάρκεια της περιόδου έρευνας, δεν εξήγαγε στην Κοινότητα μνήμες EPROM, καταγωγής Ιαπωνίας, και η οποία εξέφρασε την επιθυμία να προσφέρει ανάληψη υποχρεώσης, συνεργάσθηκε κατά την έρευνα και απάντησε στο ερωτηματολόγιο της Κοινότητας.(9) Οι ακόλουθοι μη συνδεόμενοι εισαγωγείς, οι οποίοι είναι τελικοί χρήστες του υπό εξέταση προϊόντος, συνεργάσθηκαν με την Επιτροπή κατά την παρούσα έρευνα:- Telefonaktiebolaget LM Ericsson,- Nokia Corporation.(10) Η παρούσα έρευνα κάλυψε την περίοδο από την 1η Ιουλίου 1994 έως τις 30 Ιουνίου 1995. Η ανάλυση των τάσεων των παραγόντων των σχετικών με τον προσδιορισμό της ζημίας βασίστηκε στα δεδομένα που συγκεντρώθηκαν για το χρονικό διάστημα από 1ης Ιανουαρίου 1990 έως το τέλος της περιόδου έρευνας.(11) Η έρευνα υπερέβη την κανονική προθεσμία λόγω του περίπλοκου χαρακτήρα των θεμάτων των σχετικών με τη ζημία και την πιθανότητα επανάληψης της ζημίας που οφείλεται κυρίως, στον μεγάλο αριθμό και τον βαθμό διαφοροποίησης των διαφόρων τύπων του υπό εξέταση προϊόντος.Β. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ (12) Το προϊόν που αφορά η παρούσα έρευνα είναι οι μνήμες EPROM (Erasable Programmable Read Only Memories), είτε συναρμολογημένες σε δίκτυο ημιαγωγού ή σε μικροπλακίδια που έχουν υποβληθεί σε επεξεργασία, είτε κατασκευασμένες βάσει παραλλαγών της τεχνολογίας κάθε πυκνότητας (συμπεριλαμβανομένων των μελλοντικών πυκνοτήτων) ανεξάρτητα από την ταχύτητα προσπέλασης τη διάρθρωση, το πλαίσιο ή το περίβλημα. Η έρευνα κάλυψε επίσης, τις μνήμες EPROM Flash εφόσον βασίζονται σε τεχνολογία παρόμοια με τις μνήμες EPROM, συχνά, (αλλά όχι πάντα) σε τεχνολογία κυψελών με μία κρυσταλλολυχνία που χρησιμοποιείται σε εφαρμογές παρόμοιες με τις μνήμες EPROM, ή/και είναι διαγράψιμες κατά δέσμες ή τομείς, γεγονός που τις διακρίνει από άλλες μνήμες EPROM που είναι διαγράψιμες ανά μονάδα μνήμης.(13) Το υπό εξέταση προϊόν υπάγετο στους παρακάτω κωδικούς ΣΟ:- 8542 11 33, 8542 11 34, 8542 11 35 ή 8542 11 36 όσον αφορά τις τελικές μνήμες EPROM διαγράψιμες με υπεριώδεις ακτίνες,- ex 8542 11 38 όσον αφορά τελικές μνήμες EPROM Flash,- ex 8542 11 76 όσον αφορά μνήμες OTP (one time programmable read only memories - άπαξ προγραμματιζόμενες μνήμες μόνο ανάγνωσης),- ex 8542 11 01 όσον αφορά δίσκους ημιαγωγού (wafers) για όλους τους τύπους EPROMκαι- ex 8542 11 05 όσον αφορά μικροπλακίδια και μικροπλακέτες όλων των τύπων EPROM.(14) Διαπιστώθηκε ότι οι μνήμες EPROM οι οποίες έχουν παραχθεί στην Ιαπωνία, πωληθεί στην εγχώρια αγορά και εξαχθεί στην Κοινότητα, και οι μνήμες EPROM, οι οποίες έχουν παραχθεί από την κοινοτική βιομηχανία και πωληθεί στην κοινοτική αγορά είναι όμοιες από την άποψη των φυσικών χαρακτηριστικών και της χρήσης τους. Ως εκ τούτου, θεωρούνται ως ομοειδή προϊόντα σύμφωνα με το άρθρο 1 παράγραφος 4 του βασικού κανονισμού.Γ. ΟΡΙΣΜΟΣ ΤΗΣ ΚΟΙΝΟΤΙΚΗΣ ΒΙΟΜΗΧΑΝΙΑΣ (15) Η κοινοτική βιομηχανία συνίσταται στην SGS-Thomson Microelectronics Srl. (SGS-Thomson) η οποία είναι μέλος της European Electronic Component Manufacturers Association (EECA). Κατά την αρχική έρευνα η καταγγελία υπεβλήθη από την EECA. Η SGS-Thomson συνιστά τον αποκλειστικό παραγωγό μνημών EPROM στην Κοινότητα. Η εταιρεία απάντησε στο κοινοτικό ερωτηματολόγιο εντός της προθεσμίας που ορίσθηκε από την Επιτροπή και συνεργάσθηκε κατά την έρευνα.(16) Εφόσον η SGS-Thomson συνιστά τον μοναδικό παραγωγό μνημών EPROM, αντιπροσωπεύει το σύνολο της κοινοτικής παραγωγής. Ως εκ τούτου, πληρούνται οι όροι του άρθρου 4 παράγραφος 1 του βασικού κανονισμού.Δ. ΖΗΜΙΑ Η κατάσταση της κοινοτικής βιομηχανίας (17) Αξία των πωλήσεωνΗ αξία των πωλήσεων της κοινοτικής βιομηχανίας από το 1990 έως την περίοδο έρευνας αυξήθηκε κατά ποσοστό ανώτερο του 160 %.(18) Το μερίδιο αγοράς της κοινοτικής βιομηχανίαςΗ έρευνα κατέδειξε ότι, ενώ η συνολική κατανάλωση στην Κοινότητα του υπό εξέταση προϊόντος αυξήθηκε από το 1990 έως την περίοδο έρευνας κατά 104 %, το μερίδιο της κοινοτικής βιομηχανίας στη συγκεκριμένη αγορά αυξήθηκε κατά 142 % κατά τη διάρκεια της ίδιας περιόδου.(19) Παραγωγική ικανότητα και χρησιμοποίηση της παραγωγικής ικανότηταςΗ παραγωγική ικανότητα υπερτριπλασιάστηκε από το 1990 μέχρι την περίοδο έρευνας. Η χρησιμοποίηση της παραγωγικής ικανότητας διατηρείτο σταθερά στο ανώτατο επίπεδο.(20) ΑποθέματαΑπό το 1990 έως την περίοδο έρευνας η αξία των αποθεμάτων μειώθηκε κατά 18 % περίπου.(21) ΑπασχόλησηΜεταξύ του έτους 1990 και της περιόδου έρευνας, η απασχόληση στην κοινοτική βιομηχανία αυξήθηκε κατά 43 %.(22) ΕπενδύσειςΜεταξύ του έτους 1990 και της περιόδου έρευνας, το ποσό των επενδύσεων αυξήθηκε κατά 155 %.(23) ΑποδοτικότηταΕνώ, κατά τα έτη 1990 έως 1992, η κοινοτική βιομηχανία υπέστη απώλειες, κατά τα έτη 1993, 1994 καθώς και κατά την περίοδο έρευνας, επιτεύχθησαν σημαντικά κέρδη. Κατά τα έτη 1993 και 1994 και κατά την περίοδο έρευνας ο κύκλος εργασιών σημείωσε σημαντική άνοδο.(24) Συμπεράσματα σχετικά με τη ζημίαΒάσει των ανωτέρω στοιχείων σχετικά με τους συντελεστές ζημίας, εκτιμάται ότι η κοινοτική βιομηχανία δεν υπέστη ζημία κατά την περίοδο έρευνας, εφόσον χρησιμοποίησε πλήρως την παραγωγική ικανότητά της, η αξία των πωλήσεων σε σχέση με την παραγωγική ικανότητα ανήλθε στο ανώτατο δυνατό επίπεδο τα αποθέματα διατηρήθηκαν στο κατώτατο επίπεδο, η απασχόληση αυξήθηκε σημαντικά και η αποδοτικότητα ήταν υψηλή.Ε. ΠΙΘΑΝΟΤΗΤΑ ΕΠΑΝΑΛΗΨΗΣ ΖΗΜΙΑΣ Παράγοντες σχετικοί με την πιθανότητα επανάληψης ζημίας (25) Χαρακτηριστικά της αγοράς EPROMΌπως διαπιστώθηκε κατά την αρχική έρευνα, κατά το παρελθόν, η αγορά μνημών EPROM χαρακτηρίζετο από ταχύ αλλά ασταθή ρυθμό ανάπτυξης. Ωστόσο, η αστάθεια αυτή ήταν λιγότερο έντονη σε σχέση με άλλους τύπους ολοκληρωμένων κυκλωμάτων, παραδείγματος χάρη τις μνήμες DRAMS (δυναμικές μνήμες ανάγνωσης εγγραφής τυχαίας προσπέλασης) δεδομένου ότι οι μνήμες EPROM προορίζονται για διάφορες εφαρμογές και βιομηχανικούς χρήστες.(26) Εξέλιξη της ζήτησηςΜεταξύ του έτους 1990 και της περιόδου έρευνας, η ζήτηση αυξάνετο σημαντικά και συνεχώς. Με βάση τις πληροφορίες που παρασχέθησαν κατά την έρευνα είναι δυνατόν να εξαχθεί το συμπέρασμα ότι σημαντικοί ρυθμοί ανάπτυξης αναμένονται για το χρονικό διάστημα μετά την περίοδο έρευνας. Τα πορίσματα αυτά επιβεβαιώνονται από προβλέψεις αναλυτού της αγοράς σύμφωνα με τις οποίες, για το χρονικό διάστημα 1995-1999 η αύξηση της κατανάλωσης εκτιμάται σε 90 % περίπου. Άλλες προβλέψεις που πραγματοποίησαν ερευνητικά ινστιτούτα είναι περισσότερο αισιόδοξες.(27) Εξέλιξη της προσφοράςΚατά τη διάρκεια της περιόδου έρευνας, διαπιστώθηκε, ότι, συγκεκριμένα για το έτος 1995, οι κατασκευαστές μνημών EPROM σε παγκόσμιο επίπεδο, ενόψει της σημαντικής αύξησης της ζήτησης για μνήμες EPROM flash, άρχισαν να επεκτείνουν την παραγωγική τους ικανότητα για μνήμες flash. Κατά το διάστημα που ακολούθησε, ανακοινώθηκαν νέες αποφάσεις επενδύσεων για πρόσθετες παραγωγικές ικανότητες. Σύμφωνα με τα κοινοποιηθέντα στοιχεία, το 40 % περίπου των εν λόγω παραγωγικών ικανοτήτων έχουν δημιουργηθεί ή θα δημιουργηθούν στην Ιαπωνία. Μεταξύ των ετών 1995 και 1999, οι εν λόγω ικανότητες θα συμβάλουν στην ουσιαστική αύξηση της συνολικής παραγωγικής ικανότητας για μνήμες flash. Σε αντίθεση με τις μνήμες EPROM flash, δεν ανακοινώθηκε ουσιαστική αύξηση των παραγωγικών ικανοτήτων για τις μνήμες EPROM.(28) Παράγοντες σχετικοί με την πιθανότητα επανάληψης ζημίαςΗ έρευνα έδειξε ότι, στο τέλος της περιόδου έρευνας, οι συνθήκες της κοινοτικής αγοράς μνημών EPROM ήταν ακόμη σταθερές, η προσφορά εξακολουθούσε να υπολείπεται της ζήτησης και οι τιμές ήταν ακόμη υψηλές. Δεν υφίσταντο ουσιαστικές ενδείξεις σχετικά με την πιθανότητα αλλαγής των συνθηκών της αγοράς, οι οποίες, ενδεχομένως, να συνεπάγονταν επανάληψη της ζημίας για την κοινοτική βιομηχανία. Επιπλέον, στο πλαίσιο εκτίμησης της πιθανότητας επανάληψης ζημίας, η οποία βασίσθηκε κυρίως στα στοιχεία κόστους και πωλήσεων που παρασχέθησαν από τους Ιάπωνες παραγωγούς, στις τακτικές εκθέσεις τους για τις αναλήψεις υποχρεώσεων, διαπιστώθηκε ότι, στα μέσα του 1996, ήτοι ένα έτος μετά την περίοδο της έρευνας επανεξέτασης, η κοινοτική αγορά για τις μνήμες EPROM παρέμεινε σταθερή. Αν και οι πρόσθετες παραγωγικές εγκαταστάσεις που τέθηκαν σε λειτουργία βελτίωσαν τις συνθήκες προσφοράς της αγοράς, ειδικότερα, για μνήμες flash, δεν υπήρξαν, εκ νέου ουσιαστικές ενδείξεις, ότι η εν λόγω αύξηση της παραγωγικής ικανότητας κυρίως από την πλευρά των Ιαπώνων κατασκευαστών θα προκαλούσε στο άμεσο μέλλον, συνθήκες υπερβάλλουσας προσφοράς στην κοινοτική αγορά η οποία θα ήταν δυνατόν να οδηγήσει σε επανάληψη της ζημίας στην κοινοτική βιομηχανία. Τα συμπεράσματα αυτά επιβεβαιώθηκαν από τα στοιχεία που διέθεσαν τα ινστιτούτα έρευνας αγοράς.(29) Συμπεράσματα σχετικά με την πιθανότητα επανάληψης ζημίαςΒάσει των ανωτέρω, θεωρείται απίθανη η επανάληψη ζημίας σε περίπτωση λήξης της ισχύος των μέτρων και ότι, ως εκ τούτου, τα μέτρα αυτά δεν είναι πλέον αναγκαία.ΣΤ. ΝΤΑΜΠΙΝΓΚ/ΠΙΘΑΝΟΤΗΤΑ ΕΠΑΝΑΛΗΨΗΣ ΠΡΑΚΤΙΚΩΝ ΝΤΑΜΠΙΝΓΚ (30) Δεδομένων των συμπερασμάτων σχετικά με τη ζημία, η έρευνα όσον αφορά το ντάμπινγκ δεν συνεχίσθηκε περαιτέρω. Πράγματι, οποιαδήποτε πρακτική ντάμπινγκ, που θα ήταν δυνατόν να διαπιστωθεί, δεν θα προκαλούσε ζημία και, ως εκ τούτου, δεν θα ήταν σχετική για το σκοπό της παρούσας έρευνας. Το ίδιο ισχύει και για τον προσδιορισμό της πιθανότητας επανάληψης πρακτικών ντάμπινγκ.Ζ. ΠΑΡΑΤΗΡΗΣΕΙΣ ΤΗΣ ΚΟΙΝΟΤΙΚΗΣ ΒΙΟΜΗΧΑΝΙΑΣ ΣΧΕΤΙΚΑ ΜΕ ΤΑ ΣΥΜΠΕΡΑΣΜΑΤΑ ΤΗΣ ΕΠΙΤΡΟΠΗΣ (31) Τα προαναφερόμενα συμπεράσματα και οι εκτιμήσεις κοινοποιήθηκαν στην κοινοτική βιομηχανία.(32) Η κοινοτική βιομηχανία ισχυρίσθηκε στις παρατηρήσεις της ότι η Επιτροπή δεν είχε λάβει υπόψη την εξέλιξη των συνθηκών της αγοράς για τις μνήμες EPROM, ειδικότερα για το τμήμα της αγοράς που αφορά τις μνήμες EPROM Flash, από τον Οκτώβριο του 1996, η οποία θα έδειχνε μια σταθερή μείωση των τιμών αγοράς για τους τύπους αυτούς του προϊόντος. Επιπλέον, η εταιρεία αναφέρθηκε σε δημοσίευση, τον Οκτώβριο του 1996, αναλυτών της αγοράς η οποία προέβλεπε, για απεριόριστο χρονικό διάστημα στο μέλλον, υπερβάλλουσα προσφορά μνημών EPROM Flash και απότομη πτώση των τιμών ανάλογη με την πτώση των τιμών για τις μνήμες Dram στο πλαίσιο συνθηκών αυξημένων παραγωγικών ικανοτήτων και πρόσθετων σχεδίων ουσιαστικής επέκτασης των παραγωγικών ικανοτήτων.(33) Αν και τα προαναφερόμενα πληροφοριακά στοιχεία δεικνύουν μια κάποια καθοδική τάση του τμήματος της αγοράς για το συγκεκριμένο προϊόν, τα υποβληθέντα στοιχεία δεν δικαιολογούν την αντιστροφή της θετικής τάσης που διαπιστώθηκε βάσει των συμπερασμάτων για την περίοδο της έρευνας. Ειδικότερα, τα δεδομένα τα οποία διέθεσε η κοινοτική βιομηχανία σχετικά με τις εξελίξεις των τιμών από τον Οκτώβριο του 1996, δεν συνιστούν ουσιαστική ένδειξη της πιθανότητας επανάληψης ντάμπινγκ και ζημίας.(34) Ως εκ τούτου, η Επιτροπή θεωρεί ότι εξακολουθούν να ισχύουν οι συνθήκες που αναφέρονται στις αιτιολογικές σκέψεις 23 και 28, ανωτέρω, σχετικά με τη ζημία κατά την περίοδο έρευνας και την πιθανότητα επανάληψης της ζημίας.Η. ΣΥΜΠΕΡΑΣΜΑΤΑ (35) Με βάση τα ανωτέρω συμπεράσματα, κρίνεται ότι η διαδικασία αντιντάμπινγκ όσον αφορά τις εισαγωγές στην Κοινότητα μνημών EPROM καταγωγής Ιαπωνίας πρέπει να περατωθεί και να επιτραπεί η λήξη της ισχύος των μέτρων αντιντάμπινγκ.(36) Η Επιτροπή ενημέρωσε τα ενδιαφερόμενα μέρη εκτός της κοινοτικής βιομηχανίας σχετικά με την πρόθεσή της να περατώσει τη συγκεκριμένη διαδικασία και να επιτρέψει τη λήξη ισχύος των μέτρων αντιντάμπινγκ.(37) Ζητήθηκε η γνώμη των κρατών μελών. Κανένα κράτος μέλος δεν προέβαλε αντιρρήσεις στην προτιθέμενη ενέργεια της Επιτροπής.Θ. ΕΝΑΡΞΗ ΙΣΧΥΟΣ ΤΗΣ ΠΑΡΟΥΣΑΣ ΑΠΟΦΑΣΗΣ (38) Η Επιτροπή εκτιμά ότι η παρούσα απόφαση θα αρχίσει να ισχύει στις 16 Απριλίου 1995, ημερομηνία κατά την οποία λήγει η αναστολή του δασμού αντιντάμπινγκ,ΑΠΟΦΑΣΙΖΕΙ:Άρθρο 1 Περατώνεται η διαδικασία αντιντάμπινγκ, όσον αφορά τις εισαγωγές μνημών EPROM που υπάγονται στους κωδικούς ΣΟ:- 8542 11 33, 8542 11 34, 8542 11 35 και 8542 11 36 όσον αφορά τις τελικές διαγράψιμες μνήμες EPROM με υπεριώδεις ακτίνες,- ex 8542 11 38 όσον αφορά τις τελικές μνήμες EPROM Flash,- ex 8542 11 76 όσον αφορά μνήμες OTP (one time programmable),- ex 8542 11 01 όσον αφορά δίσκους ημιαγωγού (wafers) για όλους τους τύπους EPROMκαι- ex 8542 11 05 όσον αφορά μικροπλακίδια και μικροπλακέτες όλων των τύπων EPROM,καταγωγής Ιαπωνίας και ότι, ως εκ τούτου, θα καταργηθούν τα μέτρα αντιντάμπινγκ που επιβλήθηκαν στις εν λόγω εισαγωγές με τον κανονισμό (ΕΟΚ) αριθ. 577/91.Άρθρο 2 Η παρούσα απόφαση αρχίζει να ισχύει στις 16 Απριλίου 1997.Βρυξέλλες, 14 Απριλίου 1997.Για την ΕπιτροπήLeon BRITTANΑντιπρόεδρος(1) ΕΕ αριθ. L 56 της 6. 3. 1996, σ. 1.(2) ΕΕ αριθ. L 65 της 12. 3. 1991, σ. 42 και ΕΕ αριθ. L 262 της 21. 10. 1993, σ. 64.(3) ΕΕ αριθ. L 65 της 12. 3. 1991, σ. 1.(4) ΕΕ αριθ. L 165 της 15. 7. 1995, σ. 26.(5) ΕΕ αριθ. L 92 της 13. 4. 1996, σ. 1.(6) ΕΕ αριθ. C 239 της 14. 9. 1995, σ. 3.(7) ΕΕ αριθ. L 349 της 31. 12. 1994, σ. 1.